text:
Come, let's do something for Bhojpuri...
एह समूह में भोजपुरी गीत ग़ज़ल अउर शायरी अउर सम्बंधित विधा के रचना सम्मलित कइल जा सकत बा..बशर्ते ओह रचना के रचना कार के कौनो आपति ना होखे ..बाकी एह विधा से सम्बंधित मौलिक रचना के ब्लॉग में भी प्रकाशित कइल जा सकत बा..
Website: http://www.jaibhojpuri.com
Location: world
Members: 181
Latest Activity: on Friday
Started by संजीव कुमार सिंह. Last reply by संजीव कुमार सिंह Sep 26. 6 Replies 3 Likes
Started by jitendra kumar thakur " dev " Sep 14. 0 Replies 1 Like
Started by नबीन भोजपुरिया ( NB ). Last reply by नबीन भोजपुरिया ( NB ) Aug 7. 267 Replies 9 Likes
Started by नबीन भोजपुरिया ( NB ). Last reply by Rajeev Mishra "राजीव भोजपुरिया" Jul 1. 64 Replies 4 Likes
Started by dhiraj kumar yadav. Last reply by dhiraj kumar yadav May 6. 4 Replies 0 Likes
Started by संजीव कुमार सिंह. Last reply by संजीव कुमार सिंह Apr 25. 18 Replies 4 Likes
Started by नबीन भोजपुरिया ( NB ). Last reply by नबीन भोजपुरिया ( NB ) Feb 1. 52 Replies 3 Likes
Started by Akhilesh Kumar Singh. Last reply by arun kumar singh Jan 10. 2 Replies 2 Likes
Comment
सफ़र बा बड़ छोट जिनिगिया के
सभ ना सुहावे ला जिनिगिया के
काम क्रोध मद लोभ मोह अहंकार
हर घड़ी भरमावेला जिनिगिया के
घोनसार के नाम लियाई त अपने भुनल बूंट मकई के चबेनी मन परी जाई
जाँत के नाम लियाई त जनेरा के मीठ का भात सातू लिट्टी मकुनी मन परी जाई
ओखर के नाम लियाई त धान चिउरा चाउर मन परी जाई
चरनी के नाम लियाई त आपन गैया बछिया मन परी जाई
पिपरा बरवा के नाम लियाई त उ बोरा पे बईठ के पढ़ल मन परी जाई
भागड़ के नाव लियाई त उ संघतियाँ संघे नहाइल मन परी जाई
कहेला राजीव भोजपुरिया माई माट्टी के मन पराईं मय इयाद परी जाई,
ओही में लभरा जाईं ओही में गोता जाईं देखब तब अंग्रेजो अंग्रेजिया भुला जाई,
फेरु उ लजाई जेकरा भोजपुरी ना आई !
जय भोजपुरी तनी जिहिं जा भोजपुरिये में जियाईं जा भोजपुरिये में !!
जब जब आवेला इयाद माई के कोरा
बन अंखियों के आगे हो जाला अंजोरा
छतिया से लगा के दुधवा पियावेले
होनहार बिरवान उहे नु बनावेले !!
राजीव भोजपुरिया
जय भोजपुरी जिय भोजपुरी !
जब तक ना रही माई के सनेहिया मनवा में
तब तक कतहूँ रहीय केहू ना चीन्ही हो भाई
एगो आस मनवा में माई के बनिह तनी
दुनिया रउरा पाछा पाछा धउरल हो आई
हित-मित्र सभे पूछी कवन गाँव के हव हो भाई
कहे राजीव छाती तानी के बोलिह भोजपुरी ह माई !
जय भोजपुरी जिहिं जा भोजपुरिये में जियाईं जा भोजपुरिये मे !
भोजपुरी जियावे ले
अपने त लांघी गइलू लमहर सगरवा के ................
जब चिरैया आपन खोता के छोड़ के उड़े ले त मय सागर भूमि ओकरे होला
केनियो रही कतहूँ जाई , आपन खोतवा न भुलाले काहे की ओकर संस्कार अइसने ह !
जब हम आपन दुआर खेत बाड़ी सभ छोड़ के अइनी त मय पृथ्वी के अपना बड़ बुढ के
कहला अनुसार वसुधेव कुटुम्बकम समझनी औरु हमनी के संस्कार कहेला
जे आपना माई माट्टी आपना माई भाषा के ना भुलाई उहे नु खांटी कहाई
उहे फेनु ओह खोतवा मे चन्हुप पाई !
कहे ला राजीव भोजपुरिया
माई माट्टी माई भाषा के जे बिसराई उनकर खोजलो पर मिली जरी ना,
जय भोजपुरी आईं जा जिहिं जा भोजपुरी !
चिरइया जब बाग फुलवारी डोले ले
कुछु कुछु देखेले कुछु कुछु बोले ले
बुझे वाला के बुझाला उ का बोले ले
भोरे भोरे सुप्रभात ,
सांझी खानी सुभ संध्या के मन परावेले
जब खाला कवनो मिट्ठू भा गिलहरी फलवा
के चहक चहक चेतावे ले !
पछुवा पुरुबुवा बयार के सनेश ले आवे ले
सर्प घर मे खेत खरिहान मे ढुकी त
चीचिया के बतावे ले !
कहे ला राजीव भोजपुरिया :-
पूरा जिनगी सोच के देखब सभे साँच हीत के जइसन बतियावेले
अंतिम सनेश के ओह घरी तक हमनी संगे आपन फर्ज निभावेले !
जय भोजपुरी जिय भोजपुरी !
बहुत लोग कहे ले भोजपुरी के हम बहुत मानेनिं
हम कहब की मानीं मत जानी, जे जानी उ मानी
गंगा जी में एगो बुडी मारीं मुट्ठी भर बालू हाथ में
दाँत पे रगरी मोती नाहीन चमके लागी मुह के बसाइल कोसो दूर बुझाई
पायरिया जइसन रोग के भी अज्मावल बबूर औरु निम् के दतुअन भाई
साबुन के त जरूरते नइखे एक लोटा करीअई माट्टी का कवनो शेम्पो काम आई
सतुवा के घोर के पिलीं पेट साफ लूको के डर ना जे पियाजू ओह मे डला जाई
अतना तेज चलत चक्की मे खूंटी से सटले नु बाची बूझीं सभे बहिनी हो भाई !
एहिसे कहेला राजीव भोजपुरिया
की मानीं मत जानी, जे जानी उ मानी
भोजपुरिया हवा मे भी बसे जिनगानी
जय भोजपुरी जीय भोजपुरी !!
अजबे गजब कहानी बा
© 2012 Created by Admin.


c: text/html

text:
Come, let's do something for Bhojpuri...
प्रनाम आ जय भोजपुरी
बडा चर्चा हो रहल बा , हेने होने सगरे जेने देखs ओनिये लोग अझुराईल बा की एफ डी आई एफ डी आई रिटेल मे आवत बा , केहु कहत बा देश एक दम चकचका जाई त केहु कहत बा की ई ईस्ट इंडिया कम्पनी लेखा होई देश बिका जाई ।
केहु तर्क दे रहल बा की एकरा अईला से किसानन के फायदा होई मजदुरन के फायदा होई लोगन के नोकरी मिली त केहु के तर्क ई बा की एकरा अईला से छोट छोट दुकानदार , माने पंसारी के दोकानी बनि हो जईहन स , तुरहा बरबाद हो जईहन स ।
खैर एह कुल्हि मे गईला से पहिले देखे के बा की ई एफ डी आई का ह ?
फारेन ( बिदेस ) डाईरेक्ट ( सीधे/प्रत्यक्ष ) इंवेस्टमेंट ( पईसा लगावल / निवेश ) आ रिटेल माने खुदरा व्यपार - सोझ साफ माने इहे भईल की बिदेस से खुदरा व्यपार वाला जवन क्षेत्र बा ओजुगा बिदेस से सीधे सीधे पईसा आई ।
सवाल ई उठत बा कि का एकरा पहिले एफ डी आई कवनो क्षेत्र मे आईल बा लागु भईल बा ?
त एकर जवाब बा हँ आ उ कुल्हि क्षेत्र बा - सर्विस सेक्टर ( फाईनांस आ नान फाईनांस ) , टेली कम्युनिकेसन ( मोबाईल आ दुर संचार व्यवस्था ) कम्प्युटर साफ्टवेअर आ हार्डवेअर , रिअल स्टेट ( ममल्टी प्लेक्स सिनेमा हाल आ हाउसिंग कालोनी ) , कंस्ट्रक्सन , दवाई आ फार्मा के क्षेत्र मे , बिजली के क्षेत्र मे , आटोमोबाईल के क्षेत्र मे , धातु से सम्बन्धित उद्द्योगन के क्षेत्र मे , पेट्रोल गैस के क्षेत्र मे , फर्टिलाईजर के क्षेत्र मे , होटल मे , ट्रेडिंग के क्षेत्र मे , इलेक्ट्रिकल कल पुर्जा के क्षेत्र मे , प्रिंट मिडिया आ सुचना के क्षेत्र मे , सिमेंट आदि के उद्योग मे , बन्दरगाह आदि के क्षेत्र मे , इंडस्ट्री के मशीनन के क्षेत्र मे , खाये वाला सामान बनावे वाली कम्पनियन के क्षेत्र मे , टेक्स्टाईल माने कपडा लाता के क्षेत्र मे , समुन्दर से आवे जाये वाला ट्रांस्पोर्ट के क्षेत्र मे , खदान के क्षेत्र मे , पढाई लिखाई शिक्षा के क्षेत्र मे खेती बारी से जुडल कल पुर्जा के क्षेत्र मे आ मोटा मोटी धई ली कुल्हि तिरसठ चौसठ ( 63-64) को क्षेत्र मे एफ डी आई बडुवे ।
कवना कवना राज्य मे ई एफ डी आई बडुवे ?
भारत के लगभग हर राज्य मे एफ डी आई बडुवे बाकि टाप टेन ( सबसे ज्यादा जवन दस गो राज्य ) मे यु पी बिहार नईखे ।
रिटेल मे एफ डी आई के का माने बा ?
रिटेल माने खुदरा व्यपार के क्षेत्र मे एफ डी आई माने की खुदरा के क्षेत्र मे बेचे किने खाति बिदेसी कम्पनी पईसा लगईहन स । ठीक ओइसही जईसे भारत के व्यपारी लोग पईसा लगावे ला , फरक अतने बा की पईसा लगावे वाला बिदेसी कम्पनी होईहन स । आ ओह कम्पनी मे 51 परसेंट हिस्सेदारी बिदेशी कम्पनी के होई ।
का रिटेल मे एफ डी आई माने वालमार्ट ह ?
ना , वालमार्ट एगो कम्पनी ह जवन रिटेल के क्षेत्र मे कई जगहा पईसा लगवले बिआ आ आपन दोकानी खोलले बिआ , एकरा अलावा जायंट , कैरी फोर जईसन कई गो अउरी कम्पनी बाडी स जवन कई गो देसन मे आपन कारोबार चलावत बाडी स ।
अउरी कहा कहा रिटेल मे एफ डी आई ब ?
चीन सिंगापुर ब्राजील भा अउरी कई गो विकसीत भा विकासशील देशन मे 50- 100% एफ डी आई के सुविधा बडुवे ।
एकरा से नुकसान का हो सकेला ?
- लोगन के डर बा की ई आई त फेरु छोट छोट दुकानदार लोगन के कारोबार बन हो जाई ।
- लोगन के डर बा की लोग छोट छोट दुकान से सामान कीनल बन कई दी आ बिदेसी कम्पनियन के दोकान से सामान किनी ।
- लोगन के डर बा की ई कम्पनी देश के अपना हिसाब से चलावे लागी जब चाही त दाम बढाई जब चाही दाम घटाई ।
- लोगन के कहनाम बा कि देस मे बिदेशी सामान के भरमार हो जाई आ देसी सामान के केहु पुछी ना
एकरा से फायदा का हो सकेला ? कई लोगन के कहनाम बा की एकरा से फायदा कुछउ नईखे बाकी हमार कुछ तर्क बा आ हम एह के पछ मे बानी काहे कि -
- भारत मे पहिलही से कतना बिदेसी सामान भरल पुरल बा , चीन से ले के अमेरिका ले , हर जगहा के सामान बाजार मे भरल बा , एह से ई कहल की बिदेसी सामान भरी जाई गलत बा ।
- सरकारी नियम के हिसाब से ई लोग ओजुगे दोकानी खोली जहवा 10 लाख से बेसी लोग रहेले एह से ई कुल्हि दोकानी खलिहा बड बड शहर मे ही खुल सकेली स , माने एह कुल्हि दोकानन के कुकुरमुत्ता लेखा बढे के चानस ना भेटाई ।
- छोट छोट दोकानी वाला लो रसीद ना देला लो आ देबो करे ला लो त ओकर कवनो भैल्यु ना रहेला बाकी एह मे अईसन कुल्हि ना होई ।
- ई कुल्हि कम्पनी अधिकतर सामान ( कम से कम दाम राखे खातिर ) भारत से खरीदिहन स , खास कई के आनाज , फल आ तरकारी , काहे की ई कुल्हि सामान दोसरा देस से ले आवे मे बेसी पईसा लागी आ ई कुल्हि चीझु भारत मे आराम से भेटा जाई ।
- चुकि आनाज फल आ तरकारी किसानन से किनाई एह से ई एगो उमेद बा की किसान लो के नीमन आ फिक्स रेट भेजाई , गहंकी जोहे के ना परी ।
- सामान नीमन मिली , काहे की ई कुल्हि कम्पनी एहि से मसहुर बाडी स काहे की नीमन सामान कम दाम प बेचल एकनी के असली तरिका ह ।
- चुकि एह कम्पनियन के आपन कीने बेचे वाला टीम रहेले जवना मे लम सम मय लोग भारते के रही माने की रोजगारो मिली ।
- एह कम्पनियन के कीने वाला बिभाग डारेक्ट ओजुगा से सामान किनिहन स जहवा ओह सामान के पैदावार होत बा , उ सामान बनत बा काहे की ई लो कम से कम दाम मे बेचल चाही ।
- चुकि छोट छोट किराना / पंसारी के दोकानी से लोग महीना भर के राशन ना किनेला , आ किनबो करेला त क्रेडिट प किनेला एह से उ लो अईसना दोकानी पे ना जाई ।
- किसानन के सबसे बड समस्या अपना पैदावार के बेचला के बा , कही राखला के बा । अब एह कुल्हि के वजह से कीने वाला त फिक्स होईये जईहे , रेट त नीमन मिलबे करी संगे संगे ई नियम भी बा की एह कम्पनियन के नाफा जवन होई ओकर कुछ हिस्सा ( 30-50 प्रतिशत ) शीत गृह ( कोल्ड स्टोरेज ) , आनाज भंडारण ( स्टोर ) आ अनाज फल तरकारी के ढोवे खाति ट्रांसपोर्ट के बेवस्था मे लागी ।
जवन राज्य एह कम्पनियन के अपना राज्य मे नईखे चाहत ओकरो खाति उपाई बा , कि ई कम्पनी ओहि राज्य मे जईहन स जवन राज्य एकनी के आवे दी , माने नियम कानुन बनाई की एफ डी आई ओहु लो के राज्य मे आ सकेला ।
आपन बात
अउरी कुछ नाफा नुकसान हो सकेला जवना के रउवा सभे जोड घटा सकेनी । ई कुल्हि हम सैध्यांतिक जवन होखे के चाही ओह बात के धईले बानी , हमरा देखे से आ हमार जवन अनुभव कहत बा आ हम चीन , सिंगापुर दुबई अबुधाबी मे जवन देखले बानी ओह आधार प कहत बानी काहे की एह देसन मे अईसन कुल्हि कम्पनी बाडी स आ छोट छोट दुकानदार लो भी बा आ नीमन बिजनेस दुनो के होत बा ।
संगे संगे हम इहो कहल चाहब की वालमार्ट जवना के ढे हाला बा उ दक्षिण कोरिया से आ जर्मनी से आपन दोकानी बन कई के वापस चलि गईल काहे की जर्मनी आ दक्षिण कोरिया के लोगन के अपना छोट छोट दुकानदारन से सस्ता आ नीमन सामान मिलत रहे । त एह एफ डी आई से कवनो ना पहाड टुटत बा आ ना कवनो पहाड ठाड होत बा , हमरा देखे से दु गो फायदा जवन लउकत बा उ ई बा की किसानन के खरीददार , बरिआर खरीददार भेटा जईहे , आ खेती बारी प्रोफेसनल तरिका से होखे लागी काहे की एह कुल्हि से कांट्रैक्ट फार्मिंग , खेती बारी मे इंश्योरेंस जईसन चीझु आ जाई आ संगे संगे एक नीमन कम्पटीसन बाजार मे बने लागी भा बन जाई । माने सब कुछ सरिहरा जाई आ व्यवस्थित ढंग से होई आ जवन हेने होने से बिदेशी माल आवत बा उहो सरिहरा जाई ।
लोगन के ई शंका बा की ई कम्पनी कमाये खाति आवत बाडी स , त हम कहल चाहब की केहु पईसा कमाही खाति लगावेला ,बाकी उ कतना पईसा ले के जात बा कतना पईसा रउवा देश मे लगावत बा एह के भी देखल जरुरी बा ।
चेक प्वाईंट
सरकार के संगे संगे समाज के भी अपना के ओस्तवार राखे के जरुरत बा , आर टी आई जईसन चीजन से एह लोगन के नाक मे नाथ लगवले रहे के चाही , कंज्युमर फोरम आदि मे अगर कुछ गडबडी होत बा त एह लोगन के टांगे के चाही ।
लम सम इहे बा एह एफ डी आई मे , एकरा वजह से ना छाती उतान कई के चले के जरुरत बा आ ना एकरा वजह से मुडि नवाई के चले के जरुरत बा ! ई कवनो अईसन चीझु नईखे जवना के वजह से केहु गुलाम हो जाई आ केहु रउवा प राज करे लागी । ई रउरा हाथ मे बा , देसी युज करब त देशी कम्पनी चमकिहन स आ बिदेशी करब त देशी आ बिदेसी दुनो चमकिहन स ।
भारत के कई गो कम्पनी गल्फ मे रिटेल मे इंवेस्टमेन्ट कईले बाडी स जईसे लु लु बिआ , मनामा बडुवे । अब जब सब कुछ वैश्विक हो गईल बा आ हो रहल बा ओह समय मे एह कुल्हि चीजन प रुढिवादी बिचार राखल उचित ना कहाई ।
बिल्कुल एह कुल्हि से किसानन के दीन दासा नईखे बदले वाला बाकी ह काफी हद तक सुधार के गुंजाईस बा !
बाकी सब अब बतकही मे आई , कुछ सवाल जवाब होई त ओह मे आई , त रउवा सभ के सुझाव के इंतेजार बा ।
जय भोजपुरी
Views: 65
नवीन जी प्रणाम!
बात रउर जायज बा। प्र. वि. नि. के कवनो अनत फल ना होइ मगर देशवासियन के मन में बइठल डरो कवनो अनुचित नइखे। जवन अनुभव रउवा के चीन, सिंगापोर, दुबई भा अबुधाबी में भइल ओकरा मोकाबले भारत के सामाजिक, राजनैतिक, आर्थिक, प्रशासनिक, धार्मिक इंहा तक कि नैतिक परिस्थिति बहुते अलग बा। जवन दाढी राखि के अभिषेक बच्चन के ढेर नाम भइल रहे ओइसने दाढी राखला पर हमरा एगो संघतिया के ऑफिस से नोटस मिलि गइल रहे कि दाढी कटवा के ऑफिस आव। संभव बा हमार सोंच गलत भी होई मगर कुछ क्षेत्र जवना में पहिलही से प्र. वि. नि. लागू बा ओकर वर्तमान दशा देखीं जहाँ तक हमरा समझ में आ रहल बा।
अगर टेली कम्युनिकेशन क्षेत्र में मोबाईल क्रांति के बात छोड़ दिहल जाव त
सर्विस सेक्टर- कवनो जीवन बीमा कंपनी भा बहुप्रचारित बचत योजना में निवेश करीं आ दू साल बाद आपन खाता के जानकारी मांगीं पत्ता चल जाई केतना नफा-नुकसान बा। आ केऽ तरहे लोगिन के मेहनत आ पेट काटि के बचावल पइसा बचत के नाम पर लुटल जा रहल बा।
कंप्युटर सॉफ्टवेयर आ हार्ड वेयर- आम आदमी के हाथ से, घर से लैपटॉप, कंप्युटर आजुओ दूर बा। सॉफ्टवेयर इंजिनियर, हार्डवेयर इंजिनियर खातिर रोजगार आजुओ कुछ गिनल चुनल शहरन तक हीं सिमित बा। आ अबहीं लगभग कम से कम दस साल तक इहे स्थिति रही।
रियल स्टेट आ मल्टीफ्लेक्स- आम आदमी खातिर घर खरीदल सपना बा। सिनेमा के टिकट कम से काम तीन सौ रुपिया हो गईल बा। जवन मजदूर लोगिन के एह क्षेत्र में रोजगार मिलल बा कबो निर्माण स्थल के आस-पास जा के उनुकर रहे के व्यवस्था देखीं दया आ जाई।
बिजली, पेट्रॉल आ गैस- बिजली कटउती, नौ-नौ गो राज्यन में एके हाली बिजली गुल, पेट्रॉल के मंहगाई! गैस के खातिर तऽ किछियो कहे के जरुरते नईखे। एक परिवार के साल में छव गो सिलेंडर देवे के बात सरकारे कह रहल बिया।
पढाई लिखाई के क्षेत्र में- आम आदमी खातिर आपन बच्चा पढावल मुहाल हो रहल बा। शहर में नर्सरी में नाम लिखवावे खातिर पचास हजार से लेके तीन लाख तक रुपिया चाही। ग्रामीण क्षेत्र में खैराती इसकुल(सरकारी स्कूल) के दशा एतना खराब बा कि कवनो न कवनो अंग्रेजी माध्यम इसकुल में बाच्चा के भेजल एगो साधारण आदमी के भी मजबुरी बा। हर आदमी डेरायला कि पता नाही कवना दिन कवन बच्चा दूषित खाना खा के अस्पताल चहुँप जाय। सरकारी उच्च शिक्षण संथानन के आजुओ कमी बा, मोट फीस वाला प्राइवेट शिक्षण संस्थान ढेर बा। एक हाली केहु से एम. बी. ए. करे खातिर बात करि लिहल जाव तऽ दस हाली उनुकर दस गो सेल्स स्टाफ के फोन आवल शुरो हो जाई।
फर्टिलाइजर- ऊर्वरक के नाम पर का जानीं लोग का बेच रहल बा कि सुने में आइल कि करइला के रस पियला से एगो मिया-बीबी के जान पर आफत आ गइल रहे।
खादान के बारे में भी सुने में आइल कि कोइला घोटाला में सरकार के लगभग 1.86 लाख करोड़ रुपिया के नुकसान हो गइल। कहे के मतलब बा कि विदेशी निवेश के कवनो गैरफायदा नइखे बशर्ते अधिकारी लोग में ईमानदारी आ राष्ट्रभक्ति दुनो होखे। मगर दुख के बात त इहे बा कि अपना देश के कर्णधार लोगिन में एह दुनो चीज के बहुत बड़हन अभाव बा।
अबहीं तक जेतना भी विदेशी पूँजी अपना देश में लागल ओकर फायदा त कहीं न कहीं जरुरे हो रहल बा मगर केकरा हो रहल बा? पइसा आखिर कहाँ जा रहल बा? आम आदमी के त भोजन, वस्त्र, आवास, शिक्षा, चिकित्सा, मनोरंजन भा जीवन स्तर कहंवो कवनो सुधार भा राहत नईखे जवन कि निश्चित रुप से होखे के चाहत रहे।
रहल खुदरा क्षेत्र में प्रत्यक्ष विदेशी निवेश से फायदा-गरफायदा के बात त इ त रामो जी के न पत्ता होई कि आवे वाला समय में कवन भारत के कर्णधार रही आ केतना ईमानदारी से एकर केतना फायदा आम लोगिन तक पहुँचे दी।
navin bhai parnam aa jai bhojpuri |
bahut sahi aa saf saf kahani eehe hakikat ba
chahe kehu apana fayada bha rajnitik fayada khatir
ketano ho halla machave bakir hakikat ehe ba javan raua kahani ha |
sabse bada udaharan mobaile ke bajar ba |
jai bhojpuri
राजन्दन जी प्रनाम आ जय भोजपुरी
बहुत बहुत धन्यबाद रउरा बिचार खाति !
जईसे की रउरा पोस्ट से हमरा लागत बा , रउवा अनतफल जोहत बानी जवन की कबो भेटाई ना कवनो कीत प ना भेटाई कुबेरो आ जईहे त ना भेटाई ।
एको हाली ई सोचनी ह कि काहे नर्सरी आ पढाई के दाम काहे रिअल स्टेट के दाम बढि गईल बा ?
जवना गांव मे प्राईमरी स्कुल बा ओह गांव के लोगन के लंकवा मरले बा की उ लोग अपना गांव के स्कुल के ना सुधार सकेला लो ? मोबाईल के त बरगवछ के रउवा निकल गईनी बाकी ट्रेन मेट्रो कम्प्युटर फोन मकान अनाज के पैदावार से ले के हर एक चीझु मे पिछला 20 साल मे का का भईल बा कतना भईल बा ओह के देखे के जरुरत बा ।
जईसे की हम पहिलही कहले बानी की अनतफल ना ह , एह से मय परेशानी दुर ना होई बाकी कुछ परेशानी के दुर करे के इहो एगो तरिका बा ।
राजन्दन जी ई उदारवाद ही की हमनी के आजु एह प बतकही करत बानी जा ना त के नबीन आ के राजनन्दन ? आ सुनी पहिले लईका लईकी कईसे होत रहलन हा स ( हमहु ओइसही भईल बानी ) ई केहु से लुकाईल नईखे । डाक्टर साहेब ना चमईन जनमावत रहली ह स आ हम ढेर पुरान बात नईखी कहत ! उमेद बा रउरो आईडिया होई ।
एक हाली मन से सोचब दिमाग से सोचब !
बाकी बहुत नीमन लागल
नवीन भईया प्रनाम,
बहुत बढीया जानकारी देहले बानी। एक दम मजगर...।
जय भोजपुरी
नवीन भाई, प्रणाम आ जय भोजपुरी,
जइसन कि रउआ से पहिले भी चर्चा भइल रहे, एफडीआई से कवनो बडहन खतरा नइखे। मैक्डोनाल्ड, केएफसी आ पिज्जा हट जब आके हमनी के स्वाद ना बदल पइले सन (लेकिन हाँ, ओह से सीख के कई गो भारतीय रेस्टोरेंट भी साफ-सफाई के प्रति जरुर सजग हो गइले सन), त फेर एह रिटेल में बहुत बदलाव ना हो पाई, ई तय बा...।
Comment
© 2012 Created by Admin.

robotstxt: allowed

filter: keep


text:
नवम्बर 17, 2007
जगजीत सिंह गवले पहिला बेर भोजपुरी गाना
दुनिया भर में फैलल जगजीत सिंह के फैन लोग खातिर एगो नया खबर बा. विश्व-प्रसिद्ध गजल गायक जगजीत सिंह पहिला बेर फिल्म पुरब खातिर एगो भोजपुरी गाना गइलें ह. एह फिल्म में भोजपुरी सुपरस्टार मनोज तिवारी मृदुल मुख्य भूमिका में नजर अइहें.
बात अइसन भइल कि, मुम्बई में जगजीत सिंह के स्टुडियो में फिल्म पुरब के गीतन के मिक्सिंग चलत रहुये, ताले जगजीत जी घुमत- घामत ओहिजा आ गइलन. जवन गाना के मिक्सिंग चलत रहे, उ मनोज तिवारी मृदुल का आवाज में रिकार्डेड रहे.
गाना के धुन आ बोल सुन के जगजीत जी कहलन – “मुझे तो पता ही नहीं था कि भोजपुरी में इस स्तर के गीत भी रिकार्ड होते हैं. मैं इस गीत को गाना चाहता हुँ.” इ सुन के स्टुडियो में बैठल लोग के खुशी के ठिकाना ना रहल.
दु दिन बाद जगजीत जी आके लाल सिन्हा (संगीतकार) के बोलवलन आ कहलन – “आज मैं तुम्हारा गीत गा रहा हुँ.”
लाल सिन्हा खुशी का मारे फोन करुअन गीतकार बिपिन बहार के – “बिपिन बाबु, जल्दी गीत लेके आईं. जगजीत जी स्टुडियो में इंतजार करत बाडन.”
इ सुनला का संगे, मानो पांव में पाँख लाग गइल बिपिन के… गीत के रिकार्डिंग जगजीत जी के सुरमयी आवाज में शुरु भईल – ज़ब पूरब जागी, त होई सबेरा…
एह फिल्म के निर्माता बाडे मुर्तजा जाफरी, जबकि एकर निर्देशन अभयादित्य सिंह क रहल बाडे. फिल्म के गीत बिपिन बहार लिखले बाडे, आ ओकरा के अपना संगीत से सजवले बाडे लाल सिन्हा.
एह सब में एगो खास बात इ भी रहल ह कि, अपना जिन्दगी के पहिला भोजपुरी गाना खातिर जगजीत जी कवनो तरह के पारिश्रमिक ना लेहनी ह.
Source: bhojpuria.com


text:
Come, let's do something for Bhojpuri...
सभे के प्रणाम ,
संवसे भोजपुरिया समाज खातिर 3 दिसम्बर के दिन कुछ खास होला लेकिन हमनी के परिवार खातिर कुछ खास से कहीं अधिक होला । भोजपुरिया स्वाभिमान सम्मेलन-1 के समय राजेंद्र बाबू के माटी अपना गोदी में बैठा के हमनी के जवन लाड़ प्यार दिहलस ओह पूंजी के सहेज के हमनी के भोजपुरिया स्वाभिमान सम्मेलन-2 के लेके पंजवार अइनी जा । इ सम्मेलन भोजपुरिया समाज के उपर एगो ऐसन छाप छोड दिहलस जवन मेटवले ना मिटी । पंजवार के भिखारी ठाकुर मंच से उठल आवाज के असर दिल्ली के संसद भवन में गुँजल आ देश के एगो जिम्मेदार मंत्री के कहे के पड़ल " हम रौवा लोग के भावना समझत बानी । "
भोजपुरिया स्वाभिमान सम्मेलन -3 पर चर्चा करे के समय आ गइल बा । पंजवार के लोगन के प्रेम , नवचेतना के समर्पण आ हमनी के परिवार के सदस्य संजय जी के उपलब्धता के साथे कई गो ऐसन कारण बाटे जवना चलते एक बार फेरु पंजवार आयोजन स्थल खातिर पहिलका पसंद बाटे ।
कार्यक्रम - भोजपुरिया स्वाभिमान सम्मेलन -3
दिनांक - 3 दिसम्बर 2012
आयोजन स्थल- प्रभा प्रकाश डिग्री कॉलेज , पंजवार , रघुनाथपुर ,सिवान
रौवा सभके किमती विचार आ सुझाव सादर आमंत्रित बा ।
जय भोजपुरी
Views: 631
प्रनाम आ जय भोजपुरी!
इ सुचना देवे खातिर एडमिन जी के बहुत-२ धन्यवाद.
एह सम्मलेन के हिस्सा बनल सौभाग्य के बात होई आ एकरा खातिर भरपूर प्रयास कईल जाई.
जय भोजपुरी!
मुकेश जी राउर हार्दिक स्वागत बा ................
जय भोजपुरी
मिलि जुली के बढावल जाई स्वाभिमान के लड़ाई !
राजीव भाई राउर हार्दिक स्वागत बा .....................
जय भोजपुरी
सभ केहू के प्रनाम अउर जय भोजपुरी,
अपसोस बावे कि ऐह महापर्व के पहिला दु गो संस्करण मे हम ना पंहूच पईनी बाकिर मन के सरधा संगे लेहले हमहु आवत बानी अबकी पंजवार, भोजपुरिया स्वाभिमान सम्मेलन 3 मे।
जय भोजपुरी
संजीव जी राउर हार्दिक स्वागत बा ..............
जय भोजपुरी
जय हो ... जय हो ...
अब त उल्टा गिनती शुरू ... क दिन बाचले बा अब ...
जय भोजपुरी ...
प्रणाम आ जय भोजपुरी!
भोजपुरिया स्वाभिमान सम्मेलन -३ के पुरा प्रोग्राम ईवेंट में पढनी ह, बहुत ही सुनर, व्यवस्थित कार्यक्रम तय भईल बा. पढत-पढत एक चिझु दिमाग में आ गईल त ओके शेयर करे के विचार बन गईल ---
कार्यक्रम के रूपरेखा के विवरण के साथ-साथ अब तक के सफर के एगो संछिप्त दस्तावेज छोटहन पुस्तिका चाहे पम्फलेट के रूप में छपवा लिहल जाव त उ सम्मेलन में आईल लोगन के दिया सकेला, जे एगो घरे ले जाये लायक यादगार के भी काम करी.
अईसे त मंच पर से जय भोजपुरी के ई अभियान के अब तक के सफर के चर्चा होखबे करी, जईसन ईवेंट में बतावल गईल बा. बाकि फिर भी जय भोजपुरी परिवार के अब तक के उपलब्धि के मुद्रित सामग्री के असर आम जनमानस पर कुछ औरी पडी.
अगर पम्फलेट /पुस्तिका (आवश्यकतानुसार ४ पेज/८पेज अथवा १६पेज) से काम चल जाये त बहुत अच्छा. ना त एगो अउर सुझाव बा. टीम एड्मिन अगर चाहें त ई महत्वपुर्ण अवसर पर एगो स्मारिका/लघु स्मारिका के प्रकाशन कईल जा सकेला. जय भोजपुरी पर तीन साल के भीतर एक से बढि के एक सामग्री आईल ह. ओहि मे से कुछ महत्वपुर्ण सामग्री के चुनाव कर के स्मारिका में दिहल जा सकेला. जवन संकलन एगो यादगार धरोहर बन सकेला.
ई बात दिमाग में एह से आईल ह कि कुछ समय पहिले एगो भोजपुरी पत्रिका निकाले के बारे मे चर्चा चलल रहे. लेकिन नियमित अंतराल पर पत्रिका निकालल एक फुलटाईम आ बहुत श्रमसाध्य कार बा. लेकिन साल में एक बार आपन कार्य उपलब्धि के आवश्यकता अनुसार मुद्रित रूप में स्मारिका के रूप में निकालल कहीं आसान बा.
अगर १००० या २००० प्रति छपता (३२पेज/४८ पेज) तब भी पर्याप्त रही.
पन्ना चाहे कभर बहुत टिम-टाम आ ऊपर से सजावटी/देखावटी बनवला के जरुरत नईखे. सादगी में खुबसुरती आ आपन माटि के महक के एहसास भर होखे के चाहीं. एतने काफी बा.
एह मामला में अउरी सदस्य लोग के राय-विचार ले लिहल जरूरी बा.
जय भोजपुरी,
Sab mitrr logan ke namashkaar,
Pahilke haali se sochat baani yeh sammelan me aawe ke,
lekin abki baari sochale naikhi, tay kaile baani ke aawahi ke baa
'Jai Bhojpuri"
राजीव भाई राउर स्वागत बडुवे ।
© 2012 Created by Admin.


text:
मुस्लिम समुदाय अब बीतल बात के भुला के मुख्यधारा में शामिल होखे खातिर बेचैन बाडऩ. उनका में अब बेहतर करें के ललक बा. ई बात सर्वेक्षण में साफ-साफ दिखाई देता
जब कबो जनसंख्या विस्फोट के बात होला, त दू तरह के विचारधारा सामने आवेला. एक तरफ जहवां ई तर्क दीहल जाला कि जनसंख्या वृद्धि कवना तरह प्राकृतिक संसाधन अउर प्रति व्यक्ति उत्पादकता प अभूतपूर्व दबाव डालेले! ओहीं दोसर तरफ ई तर्क कि जनसंया वृद्धि कवना तरह बाजार के साथे-साथे विशाल मानव पूंजी सृजित क के उत्पादकता बढ़ा देले
सबरीमाला के सबसे लोकप्रिय तीर्थस्थल में से एगो मानल जाला, इहवां तक कि प्रमुख तीर्थस्थलन के वैश्विक सूची में भी ओकरा जगह मिलेला, जहवां वेटिकन अउर कुंभ जगह साझा होला. इहवां तक कि फोब्र्स टै्रवेलरो एह जगह के 'विश्व के दस सर्वाधिक लोकप्रिय धार्मिक तीर्थस्थल केंद्र' के सूची में रखेला. विडंबना ई बा कि सालाना करीब छह करोड़ सैलानी (घरेलू आ विदेशी दूनों) के आकर्षित करे वाला ई तीर्थस्थल अपना इहां आवे वाला तीर्थयात्रियन खातिर सुरिक्षत स्थान बनावे में नाकाम रहल बा.
प्रिंस विलियम अउर केट मिडलटन के शाही शादी कुछ अलग होखे जा रहल बा. महारानी के बाद राजसिंहासन के दौड़ में दोसरा नंबर प विराजमान विलियम अपना शादी में खाली परिवार के करीबी दोस्तन से ही उपहार स्वीकार करिहें.
तमाम प्रशंसा आ आलोचना के बीच भारत पिछला साल रुपिया के प्रतीक चिह्नï जारी कइलस. रुपिया के ई नया प्रतीक चिह्नï भारतीय मुद्रा केे ना खाली नया अर्थ आ नया पहचान देलस, बलुक एह से ई पूरा दुनिया के मान्य मुद्रा के शृंखला में शामिल हो गइल. भारतीय रुपिया अब डॉलर, पाउंड, येन, यूरो आ कुछ अउर अंतरराष्टीय मुद्रा के श्रेणी में खड़ा हो गइल बा.
यूरोपीय नीति निर्माता लोग खातिर 2010 काफी व्यस्त साल रहल. यूरोपीय देश यूनान, ब्रिटेन, फ्रांस, इटली, स्पेन, जर्मनी, पुर्तगाल, रोमानिया, स्लोवेनिया, लिथुआनिया अउर दोसर कई जगह प एक के बाद एक भइल हड़ताल के चलते सुलगत रहे. जून से सितंबर तक, हर दिन पुलिस खातिर मशक्कत भरल रहे, काहे कि ओकरा श्रमिक संगठन सब द्वारा मजूरन के मजूरी में बढ़ोतरी, काम के स्थिति आ पेंशन में सुधार के लेके सड़क प कइल जा रह उग्र प्रदर्शन सब के नियंत्रित करे में लगल रहे के पड़ल.
चला एलिना दिल्ली, एहिजा काहे भूख से मर रहल बाडू, ओहिजा तोहरा बड़-बड़ कोठी में काम दिलाइब. पांच हजार रुपिया हर महीना मिली, एकरा साथे बढिय़ा-बढिया खाना आ कपड़ा अउर बड़हन-बड़हन गाडिय़न में मेम साहब के साथे घूमे के मौको मिली.
घोटालन के चलते रक्षात्मक रुख अपनवले यूपीए सरकार के कोशिश बा कि अगिला आम बजट लोक लुभावन होखे अउर एकर चेहरा मानवीय होखे. नॉर्थ ब्लाक के सील बजट ब्लॉक में आम बजट के प्रारूप के अंतिम रूप देवे के तइयारी चल रहल बा.
करा के लइकियन के 'यूनीक होम' अइसही ना कहल जाला. ई सांचहूं में अनूठा बा. पंजाब में स्त्री-पुरुष के अनुपात पहिलहीं से बहुत खराब बा. ओह पंजाब के जलंधर शहर में स्थित ई होम ओह लइकियन के घर बन गइल बा, जिनका के उनकर माई-बाप लावारिस हालत में छोड़ देले रहन. कहल जाला, जेकर केहू ना होखे, ओकरा खातिर भगवान सहाय होले.
अगर ई कहल जाव कि छत्तीसगढ़ देश खातिर विकास के मॉडल बनत जा रहल बा त कवनो अतिश्योक्ति ना होखी. 'दू रुपया किलो चावल आ मितानिन योजना'लागू करे के बाद केंद्र सरकार, राज्य के तीन वर्षीय चिकित्सा डिप्लोमा कोर्स के पूरा देश में लागू करे के तइयारी में बिया. अगर योजना हुबहू लागू भइल त पांच साल के बजाय तीने साल में डॉक्टर तइयार हो जइहें, जिनका गांवे में सेवा देवे के पड़ी अउर प्राइवेट प्रेक्टिस से दूर रखल जाई.
पिछला साल दिसंबर के अंतिम हता में मुंबई विश्वविद्यालय के १० सीनेट सदस्यन खातिर होखेे वाला चुनाव प राजनीतिक रंग चढ़ल रहे. शिवसेना आ महाराष्ट्र नवनिर्माण सेना (मनसे) के बीच चल रहल वर्चस्व के लड़ाई अनूठा रूप में सामने आइल. पहिले ई लड़ाई भाई-भाई के मानल-जात रहे.
'संयुक्तराष्ट्र में नेपाल मिशन' याने यूएनएमआईएन आखिरकार 15 जनवरी के नेपाल छोड़ देलस. ओइसे एकर कार्यकाल एके साल के रहे. यूएनएमआईएन अइसन समय प नेपाल छोड़लस, जब एह बात के आशंका विश्वास में बदले लागल रहे कि नेपाल आपन संविधान विस्तारित-निर्धारित नियत समय सीमा याने 28 मई तक तइयार करे में सफल ना होखी.
बिहार के भोजपुरी अकादमी द्वारा चलावल जा रहल 'भोजपुरी जागृति अभियान' पूरा बिहार में अलख जगा रहल बा. अभियान के पहिला पड़ाव प सासाराम में पिछला दिसंबर महीना में भोजपुरी कवि समेलन के बाद दूसरा पड़ाव प.चंपारण के बेतिया शहर रहल जहवां राज इंटर कॉलेज के प्रांगन में 9 जनवरी के सुप्रसिद्ध कवि आ साहित्यकार डॉ. गोरख प्रसाद मस्ताना के संयोजन में 'संविधान के अठवां अनुसूची में भोजपुरी के जरुरत' विषयक सेमिनार के आयोजन भइल.
जनवरी के 8 तारीख. बिना कवनो शक के नेतन्या में ऊ बहुत ठंड के रात रहल होई. रजाई आ कंबल में लिपटल एगो बूढ़ आदमी चारपाई प पड़ल रहे. आसपास खाड़ लोगन के चेहरा मुरझाइल रहे. माहौल एकदमे गमगीन आ गंभीर रहल. हालांकि ऊ बूढ़ बिस्तरा प रहे, बाकिर उनका ओज के प्रभाव कायम रहल. खूब घना बरौनियन के नीचे पनियाली भूअर आंख त थकल लउकत रहे, बाकिर उनकर बाकी के शरीर स्प्रिंग जइसन अइसन पड़ल रहे जइसे कवनो शेर आराम क रहल होखे.


text:
Come, let's do something for Bhojpuri...
Views: 11
परमेश्वर जी,
बहुत आसानी से एतना बड सवाल उठा देहनी रउआ...
हम रउआ से सहमत बानी कि आज के जमाना में प्यार ज्यादातर मतलब के चीज हो गइल बा. अगर माई- बाबुजी खिसिया के लइका के कुछ बोल दे तारे त ऊ घर छोड के निकल जाता... 1-2 महीना के अपना प्यार (?) के पावे खातिर 20-22 साल के साथ के एक झटका में ठुकरा देता... कम से कम एकरा के प्यार ना कहल जा सकेला.
प्यार त त्याग सिखावेला, समर्पण सिखावेला, एक संगे रहे के आ सबके संतुष्ट रखे के सिखावेला, आ ओह सब से बढ के खाली देवे के सिखावेला, ओकरा बदले कुछ लेवे के भा पाये के उम्मीद रखे के ना... लेकिन एह कलयुग में आज प्यार भी भौतिकतावादी हो गइल बा, जवन कि हर कदम उठवला से पहिले ओकरा से का फायदा होई, इ देखेला.
अगर सांच कहल जाव त ज्यादातर लइका- लइकिन के प्यार आजकल सुन्दरता (शारीरिक आकर्षण) से शुरु होला... आ एह में ऊ समर्पण ही ना आ पावेला, कि ऊ अपना अंजाम तक पहुँचो... प्यार कबो शारीरिक सुख के, चाहे शादी के बंधन के मोहताज ना होला... इ त बस दोसरा के खुश देख के खुश रहे के सिखावेला, पर रउये बताईं, आज काल्ह केतना लोग अइसन प्यार करेला?
जहाँ तक भाई-भाई चाहे अपना परिवार में प्यार के बात बा, त इ रउआ से छुपल नइखे कि कइसे लोग अपना स्वार्थ खातिर परिवार के टूकडा- टूकडा क रहल बा, आ कई जगह त भाई- भाई दुश्मन हो जाता लोग, आ माई- बाबुजी के बुझात नइखे कि अपना जमीन- जायदाद के बँटवारा त क दिहल लोग, पर अपना निःस्वार्थ प्रेम के बँटवारा कइसे करो लोग?
एगो फिलिम आइल रहे "बागवान", जवन कुछ भी ओहमें देखावल गइल रहे, उहे शायद परिवार के ताना-बाना हो गइल बा भारत में. आदमी एतना स्वार्थी हो गइल बा कि खाली स्वार्थ खातिर कई महीना तक रात-रात भर जागे वाला माई-बाप के दर्द भी नइखे समझ पावत. रउआ अलग रहीं, एहमें कवनो दिक्कत नइखे, लेकिन कम से कम ओह माई- बाबुजी के बोझ त मत समझीं, जे रउआ के पाल-पोस के एतना बड बनवलस...
परमेश्वर जी, हम त इहे कहब कि कम से कम एह तरह के स्वार्थी रिश्ता के प्यार के नांव मत दीं, ओकरा अलावा कुछ भी कह सकेनी... (वइसे हर जगह कुछ ना कुछ exception होला, पर हम ज्यादातर लोगन के बारे में बात क रहल बानी, ओह कुछ लोगन के बारे में ना).
राउर विचार के इंतजार में...
राउरे आपन,
सुधीर कुमार
-
© 2012 Created by Admin.


text:
Come, let's do something for Bhojpuri...
आई सभे , एजुगा हमनी के भोजपुरी के कुछ परम्परिक गीत लिखल जाऊ, सुनल जाऊ पढ़ल जाऊ और एह गीतन के और लोगन के बतावल जाऊ जेकरा से आवे वाला पीढी के हमनी के संस्कृति के पता चलत रहे ..
Location: भोजपुरी
Members: 87
Latest Activity: Aug 13
Started by Rajesh Kumar Mar 8. 0 Replies 0 Likes
A colorful message to a colorful person, for a colorful day, in a colorful way,as a pray,that the colorful ray,forever stay.HAPPY HOLI.Continue
Started by नबीन भोजपुरिया ( NB ). Last reply by Manish kumar Rai Oct 29, 2011. 4 Replies 4 Likes
गोधन एगो त्योहार ह जवन हमनी के ओर बहुत मसहुर ह , एकर बिधि बिचार त हमरा ढेर नईखे मालुम लेकिन हमरा इयाद परत बा की सरेही मे से हमनी के रेंगनी के गांछी ले के आई जा आ ओहि रेंगनिया के कांटवा के कुल्हि बहिनिया दांत से छोडा छोडा के सराप दिहन स । लोग कहेला…Continue
Started by नबीन भोजपुरिया ( NB ). Last reply by PRADEEP PATEL Sep 2, 2011. 9 Replies 3 Likes
प्रणाम आ जय भोजपुरी वईसे त बिआह खातिर कुल्हि कई गो गीत बा लेकिन कुछ अईसनो गीत बाडी स जवन सामान्य नईखी स , जवन एह घरी त एकदमे नईखे गवात । चुकि भोजपुरिया समाज हमेशा से गीत संगीत प्रधान रहल बा एह से भोजपुरी मे रवुआ सभे के हर तरह के हर जगह खातिर नीमन…Continue
Started by नबीन भोजपुरिया ( NB ). Last reply by नबीन भोजपुरिया ( NB ) Feb 4, 2011. 3 Replies 0 Likes
प्रणाम आ जय भोजपुरी जंतसार के नाव त सब केहु सुनले होई , अगर ना त इयाद करी , जांत चलावे के बेरि मेहरारु गीत गाना गावे ली स , एह मे ना ढोलक होला ना झाल होला , खाली मेहरारुन के आपन आवाज होला । जांत त कवनो बेरा लोग चलावे ला लेकिन पहिले के जमाना मे जब…Continue
Started by नबीन भोजपुरिया ( NB ). Last reply by नबीन भोजपुरिया ( NB ) Feb 4, 2011. 1 Reply 1 Like
सरोज बहिन के पोस्ट कईल भजन हवे , बस पाठक लोगन के सुविधा खातिर एजुगा पोस्ट कई देत बानी । भजन १---मुरली हमार मुरली भइल बा चोरी, मुरलिया दिलाइ दऽ ए भाई। सूतल रहलीं कदम के छैयां धर बंसी सिरहानी, एतने में आ गइल निदिया बैरी, हो गइल मुरली के हानी, मुरलिया…Continue
Started by नबीन भोजपुरिया ( NB ). Last reply by नबीन भोजपुरिया ( NB ) Jan 25, 2011. 1 Reply 1 Like
शादी भईला के बाद , लईकी के जब बिदाई होला , भा गवना के बेर जब बिदाई होला ओह समय के मार्मिक गीत , भाव जज्बात आंखि से चुअत लोर , आस पडोस टोला के बटोराईल लोगन के आंखि से झर झर बहत लोर एगो बहुत दुख वाला समय एगो बहुत कष्ट वाला समय पैदा कई देला । भोजपुरी…Continue
Started by नबीन भोजपुरिया ( NB ). Last reply by नबीन भोजपुरिया ( NB ) Jan 25, 2011. 3 Replies 1 Like
प्रणाम आ जय भोजपुरी सोहर , हमरा उमेद बा की सब केहु के मालुम होई की सोहर का होला , कब गवाला , तबो हम तनकी सा परिचय दे देत बानी , जवना से अगर केहु के भोर परल होई त इयाद परी जाई । सोहर भोजपुरी क्षेत्र मे लईका के भईला पे गवाला जवना के सोहिलो भी कहल जाला…Continue
Tags: सोहर
Started by नबीन भोजपुरिया ( NB ) Jan 25, 2011. 0 Replies 1 Like
सरोज बहिन के पोस्ट कईल ह लेकिन संकलित करे खातिर एजुगा पोस्ट कई देत बानी आ , आसानी रही पाठक लोगन के पढे मे भी । १. हमरा शीतलऽ मइया बड़ दुलरी, मइया बड़ दुलरी मइया डोला चढ़ि आवेली हमार नगरी। जाउ हम जनतीं अइहें हमार नगरी (जाउ=यदि) मइया डगर बहरतीं…Continue
Started by नबीन भोजपुरिया ( NB ). Last reply by नबीन भोजपुरिया ( NB ) Jan 25, 2011. 1 Reply 4 Likes
कवन भईया उठेले रतिया बिरतिया अवरु अधरतिया ए हरिअरे कवन बहिना उठेले भिनुसार ए हरि राम भईया उठेले रतिया बिरतिया अवरु अधरतिया ए हरिआरे पारवती बहिना उठेले भिनुसार ए हरिआरे कवन बहिना लावेली गोबर …Continue
Loading feed
Comment
A colorful message to a colorful person,
for a colorful day,
in a colorful way,
as a pray,
that the colorful ray,
forever stay.
HAPPY HOLI.
Bahut Nik lagal,धन्यबाद जी । Ham chahat bani chat puja ke geet ke kawano rachna bhej di ja जय भोजपुरी
© 2012 Created by Admin.


text:
Come, let's do something for Bhojpuri...
83 members Latest Activity: Nov 14 ई ग्रूप देश के प्रथम स्वतंत्रता सेनानी और बलिया के बागी स्वर्गीय मंगल पांडे जी के समर्पित बा I
181 members
Latest Activity: on Sunday
एह समूह में भोजपुरी गीत ग़ज़ल अउर शायरी अउर सम्बंधित विधा के रचना सम्मलित कइल जा सकत बा..बशर्ते ओह रचना के रचना कार के कौनो आपति ना होखे …
एह समूह में भोजपुरी गीत ग़ज़ल अउर शायरी अउर सम्बंधित विधा के रचना सम्मलित कइल जा सकत बा..बशर्ते ओह रचना के रचना कार के कौनो आपति ना होखे …
83 members Latest Activity: Nov 11 इहा पढाई लिखाई से सम्बंधित विषयन पर बात चीत कइल जा सकत बा...
237 members Latest Activity: yesterday एह ग्रुप में चुटकुला सुनावल जा सकेला... आईं, तनी हँसल आ हँसावल जाव...
© 2012 Created by Admin.


text:
प्रणाम आ जय भोजपुरी
एक दिन हम मनोज तिवारी के गावल एगो गीत सुनत रहनी आ गीत के बोल रहे " नथुनिया पे गोली मारे
" , अरे खिसियाई मत असल मे मनोज तिवारी एह गीत के गवले बाडे असली वाला " नथुनिया पे गोली मारे
" आ जवाब मे जवना लाईन से शुरु होत बा ई गीत उ बोल हवे - सीमा पर गोली मारे फौजी हवलदार होनथुनिया पे गोली मारे हिजडा गँवार हो .
अब रउवा सब सोचत होखब की आखिर बात का बा कि हम मर्दानगी आ मरद के काहे धिक्कारत बानी त हम कारण बतावल चाहत बानी आ कारण बा की एक जाना मरद बनत बाडे आ उ एगो लईकी के सामने पहुंच जात बाडे आ कहत बाडे कि " अगर तु हमार ना हो सकबु त हम तोहरा के केहु के ना होखे देब आ उ एगो बोतल मे तेजाब ले ले रहत बाडे आ वोह लईकी के मुह पे तेजाब फेक देत बाडे "
।
अभी हाल फिलहाल मे दिल्ली मे भईल एगो घटना हवे जवना मे छेडखानी के वजह से एगो लईकी हेडमास्टर से शिकायत कई देहलस आ ओकर नतीजा का भईल कि अगिला दिने वोह लईकी के मुह पे तेजाब फेक देहलस उ लईका ।
अईसन घटना खाली एक दु शहर के नईखे बलुक हर जगहा बा , कतहु ओढनी धई के खिचल , कही तेजाब फेकल , गारी दिहल और कई तरह से प्रताडित कईल जवना वजह से कई बेर लईकी सब आत्महत्या करे खातिर मजबुर हो जात बाडी स । आ एहि कुल के चक्कर मे घरवाला लोग परेशान हो के लईकी के पढाई लिखाई बन्द कई के ओकरा बियाह के चक्कर मे पड जात बाडे ।
एह खातिर सरकार के तरफ से कवनो बरियार कानुन नईखे जवना से एह लोगन के डर लागो , लेकिन कानुन बनी तबो का होई बाकी चीजन लेखा केस आ वोकरा बाद तरीख पे तारीख ।
का जवना देश मे महिला सश्क्तिकरण के बात चल रहल बा वोह देश मे अईसन दरिन्दगी के रोके खातिर कवनो उपाय मिली कवनो हल बा ?


text:
गाँधी बाबा के तीन बानर के विषय में चर्चा करे के पाहिले हम कुछ और बात भी बतावल चाहतानी जोन बहुत दिन से हमार मन में खलबली मचैले बा . रोज सैर कैल हमार रोजमरा के कार्यक्रम में शामिल बा ,नागपुर में हमार घर एअरपोर्ट के लगे बा .ता हम रोज एअरपोर्ट के दू चक्कर लगावेनी साँझा के ५ से ६ बजे तक ,और एअरपोर्ट के जोन रोड बा उ vip रोड मानल जाला सफाई भी बहुत रहेला काहे कि हर दुसरे रोज कोनो ना कोनो नेता मंत्री जी के आगमन होत रहेला ,मगर एक शर्मनाक दृश्य अईसन बा जोन हम रोज झेलेनी,उ बा रोड पर गाड़ी रोक के रोड के बगल में ही खड़ा होके मूते के माफ़ी चाहब सबसे ई शब्द लिखे खातिर सायद हम इहां लघु शंका भी लिख सकत रहनी पर मन में इतना गुबार भरल बा कि इसे अच्छा शब्द नइखे सुझात चाहे उ driwar ह या मालिक ओलोग ६० रूपया दे के पार्किंग में गाड़ी खड़ा कर के उहा बाथरूम बनल बा उहा ना जाके रोड पर गाड़ी खड़ा कर के अपना के हलुक कर लेला लोग ओमे भी महान बात इ बा कि यदि कोनो महिला भी बगल से गुजरत होइहें तो भी कोनो शर्म लिहाज ना रहेला,
एसब रोजो रोजो देखले के बाद हमसे ना रहल गइल ता पतिदेव से कि कहनी कि "देखि हम राउर पद प्रतिष्ट के लिहाज कर के केहू से झमेला कैल ना चाहित मगर बहुत ख़राब लागेला ,पतिदेव कुछ समय तक ता विचार कैले फेर सुझाव देहले कि "का जरुरत बा उहा सैर करे जाएके .कालोनी के रोड पर ही सैर कैल करा
,
हमारा तुरंत गाँधी बाबा के तीन गो बानर याद पर गइल कि बुरा मत देखो,बुरा मत सुनो,और बुरा मत कहो"
बेटी के हिन्दी के पाठ्यपुस्तिका के पढ़ावल कविता याद पर गइल
गाँधीजी के बन्दर तीन,
सीख हमें देते अनमोल।
बुरा दिखे तो दो मत ध्यान,
बुरी बात पर दो मत कान,
कभी न बोलो कड़वे बोल।
याद रखोगे यदि यह बात ,
कभी नहीं खाओगे मात,
कभी न होगे डाँवाडोल ।
गाँधीजी के बन्दर तीन,
सीख हमें देते अनमोल।
-बालस्वरूप राही
हमार बेटी मासूमियत से पूछबो कैलस -मम्मी मेरे बुरा न देखने से ,सुनने से , और कहने से क्या होगा
?
हम सम्झैनी कि ," बुरा देखोगी नहीं , सुनोगी नहीं ,बोलोगी नहीं तो बुरा तुम ग्रहण भी नहीं करोगी "
ता बेटी के जवाब रहल मम्मी
“मैं तो नहीं करुँगी पर क्या इससे जो बुरा है वो मिट जायेगा।”?
सवाल भले ही भोलेपन में पुछले रहल पर उत्तर खातिर काफ़ी गहराई में जाएके पड़ित इसे
बेटी के ता टाल देहनी मगर …।खुद के ना टाल पैनी और जब पतिदेव जी कहलन कि "कोन जरुरत बा एअरपोर्ट पर जा के सैर करे के कालोनी के रोड पर ही टहर ला" ................मगर हम अभी भी एअरपोर्ट के सडक पर ही सैर करे जानी और रोज सोचेनी कि je भी ऐसन करी हम टोकदेव पर तनी संकोची स्वभाव के कारन ,,,,,,अभी तक हिम्मत ना पडल
ई ता एक खाली उदहारण मात्र बा ऐसन हर जगह हर गलीमे होला मगर शायद एकरे खिलाफ बोले वाला लोग कम बा .....
तब हम सोचे पर मजबूर होके गैनी कि के सही बा हम या पतिदेव बुराई के खिलाफ लड़े के चाही कि आँख कान मुह बंद कर लेवे के चाही .......................
आपलोगन के का राए बा हम जानल चाहतनी .......................?????????????????????????


text:
(लेखिका परिचय: मूलत: बलिया जिला के निवासी श्रीमती सरोज सिंह जी फिलहाल जयपुर में रह रहल बानी। भोजपुरी संस्कृति अउर खान-पान पर खास पकड इहां के बाकी लोगन से अलग बनायेला, अउर माटी से दूर रहला के बावजुद अपना संस्कारन पर गर्व कइला के कारण इहां का फेसबुक, जय भोजपुरी डॉट कॉम अउर रसोइया डॉट कॉम नियन वेबसाइटन पर खासा चर्चित बानी।)
"विदाई के बेर
माई देले अचरा में
मुट्ठी भर चाउर
पाँच गोटा हरदी
दूब आउर सिक्का
कहे के थोर होला
बाक़ी एमे भरल बा
नेह छोह दुलार
अखंड सौभाग्यवती और
सुखमय जीवन के
आसिरबाद अपरम्पार
खोइंछा भा खोछा आपन भोजपुरी संस्कृति में बहुत प्रचलित शब्द हवे बाकी एकर शाब्दिक अर्थ तो हमरो नइखे पता पर काहे कब और कइसे दिहल जाला ई पता बा... लइकी के बियाह भइला के बाद विदाई के समय भा बेटी जब नइहर से ससुरा अउर ससुरा से नइहर जाले तब माई/ सास/ ननद/ भौजाई अंचरा में खोईंछा भर के विदा करेले...।
खोईंछा भरे के भी जगह जगह कुछ अंतर बा कई जगह हरदी से रंगल छाऊर और गुड़ से भरल जाला कई जगह जीरा और पाँच गो खड़ा हरदी और सिक्का से / कई जगह चाउर हरदी और दूब और सिक्का डाल के भरल जाला ....मगर खोइंछा भरे के महात्म्य सबके एके बा... कि यात्रा विघ्न रहित होखो बेटी भा पतोह अखंड सौभाग्यवती और जीवन सुख समृधि से परिपूर्ण होखो।
खोइंचा हमेशा आँचर में सूप से दिहल जाला... ऊ बात अलग बा की आधुनिक जमाना में मेहरारू लोग अंचार ख़राब ना होखो एसे बाद में रुमाल में डाल लेला लोग... एमे प्रयुक्त होखे वाला सूप और आँचर एकर भी खास महत्व बा।
सूप - आपन भोजपुरी समाज में सूप के खासा महत्व बा इ सभे जानत बा साथ साथ एकर एगो खास गुण भी बा "सार सार को गहि रहे थोथा देय उडाय "माने इ खाली शुद्ध चीज के ग्रहण करेला एसे सूप के शुभ मानल जाला।
आँचर - मेहरारू लोग के अंचार बहुत महत्वपूर्ण होला ...एक तरह से समझल जाऊ ता एगो मेहरारू के संसार होला...सुख दुःख के साझेदार होला लइकन के छाव देवे वाला आपन गरिमा के ढाके वाला... एहिसे खोइंछा आँचर में भरल जाला में दियाला ताकि ऊ आशीर्वाद हमेशा साथ रहो।
खोईंछा में भरे वाला सामग्री और ओकर महात्म्य...
चाउर - चाउर (अक्षत) माने कबो ना टूटे वाला। सफ़ेद रंग शुभ के प्रतीक बा एहिसे चाउर के शुभ और धान धन्य से पूर्ण मानल जाला और खोईंछा में भरे के माने ऊ जहाँ भी जाये ओकर जीवन धंधे से पूर्ण रहो।
हरदी - हिंदू धर्म-शास्त्र में अईसन कवनो मांगलिक कार्य नइखे जेमे हरदी के प्रयोग ना होत होई... एके शुभ निरोगी और पवित्र मानल जाला... खोइंछा में डाले के माने ओकर जीवन निरोगी रहो।
दूब - दूब के भी आपन शास्त्र में बहुत बखान मिलेला और शुभ भी मानल जाला। एकर एगो ख़ास गुण होला. दूब के पौधा एक बार जहाँ जम जाला, ओहिजा से नष्ट कईल बड़ा मुश्किल होला देखे में भले छोट होला बाकि एकर जरि बहुत गहरा ले पनपेला...। खोइंछा में भरे के माने ओकर जीवन विघ्न्राहित अक्षुण्ण रहो दूब जइसन।
गुड़ - गुड़ के प्रधान गुण मिठास होला एही तरह खोइंछा लेबे वाळी के जीवन में मिठास रहो...। एहिसे कहीं-कहीं गुड़ भी खोइंछा में दिहल जाला...।
जीरा - कई जगह जीरा हरदी से भी खोइंछा भराला जीरा के खोइंछा के सन्दर्भ में का महत्व बा इ ता हमरो नइखे पता...।
सिक्का भा रूपया - सिक्का धन के परिचायक हवे ताकि ओकर जीवन में धन के कभी कमी ना होखो ओकर आँचर (संसार) समृधि पूर्ण होखो।
दुर्गा पूजा में इ मानल जाला कि देवी जी हर बरस आपन नइहर आवली एहिसे अष्टमी और नवमी में मेहरारू लोग देवी जी के खोइंछा भर के विदा करेला लोग...। कईगो देवी गीत में भी खोइंछा के वर्णन मिलेला..... जइसे,
मांग सिन्दुर से भरी,
मुख पान से भरी,
खोइछा धान से भरी,
मैया हे देहू ना अशीष घरवा जाऊं मैं चली।


text:
आजूकाल्ह सब भारतीय घरन में लईकन के कार्टून देखल एगो मजेदार आदत बनी चुकल बा। लईका एके बस देखत नईख सन भालुक ओकरा से अपना के जोड़ी दे ताड़ सन। उन्हनी खातिर कार्टून देखल एगो रोमांचकारी अनुभव बनी गईल बा। कार्टून में लउके वाला जिव- जंतु(जानवरन) चरित्रन के द्वारा इंसानी हाव भाव अउरी बोली के अभिनय कईल लईकन के बहुत पसन बा। लगभग हर घर में लईकन के टेलीविज़न के सामने बईठी के कार्टून देखत देखल जा सकेला। इ लईका कुल्ही कार्टून देखला में एतना रमी जा ताड़ सन की खाईल पियल,पढाई लिखाई, घर में केहू के आयिल गईल तक भुला जा ताड़ सन। इ प्रक्रिया लईकन के धीरे धीरे असामाजिक (मिलनसारिता में कमी, जेठ बड़ के आदर में कमी, अरह्वल के अनसुना कईल) बन रहल बाड़ सन। लगभग हर परिवार ऐसे कब्बो ना कब्बो उबिया जरूर जात होई।
लईकन के सक्रियता कई गो माने में बड आदमी से अधिक सजग आ संवेदनशील होला। कार्टून में देखावे जाए वाला दृश्य, बोलल जा रहल संवाद आ तेजी से बदलत कथाक्रम सब के सब लईकन के संवेदित करेला। एतना सब होखला के चलते इ लईका एगो दर्शक भर ना होके एहपर बड़ा अचंभित करे वाला प्रतिक्रिया तक दे ताड़ सन। लईका घंटों बईठी के पोगो, कार्टून नेटवर्क, निकलोडियन, हंगामा, डिज्नी चैनल, निक चैनल के बड़ा चाव से बिना उबिययिले आ थाकल देखत रह ताड़ सन। कार्टून के एतना असर बा की लईका रोज रोज की बात बेवहार में कार्टून के नक़ल कर ताड़ सन, टाफी, चाकलेट, कार्टून चरित्रन के पहिनल कपडा, फोटो, स्टिकर माने कार्टून से जुडल हर चीज के मांग कर ताड़ सन। आ कार्टून से जुडल सब चिझु बाजार में मिळत भी बा। कुछ साल पहिले शक्तिमान ड्रेस बड़ा धूम मचवले रहे, जे समरथ रहल उ किनी दिहल जे ना रहल ओकर लईका रोवल माई बाप मन में रोवल।
इ त कार्टून से जुडल उपरी बात रहल ह।
शुरूआती दिन में भारतीय बाल मन पर कार्टून चरित्रन के परभाव बहुत कम रहल। मनोरंजन के हिसाब से लईका कारटूनन के देखत जरूर रहल सन लेकिन एकरा बहाव में बहत ना रहल सन। भौगोलिक-सांस्कृतिक अंतर भी एगो मुख्य वजह रहल जवन लईकन के पूरा के पुरा कार्टून बाज़ार से न जोड़ पावत रहे। एहिजा से भारतीय कार्टून की क्षेत्र में बाजार वाद के समहूत भईल। भारतीय कार्टून विशेषज्ञ लो अईसन उपाय खोजल शुरू कईल लो जवन भारतीय बच्चन के विदेशी कार्टून की तरह उत्तर आधुनिक पूँजी संस्कृति से जोड़ी सके। एगो बड़का चुनौती भी रहल की कि गढल गईल कार्टून चरित्र सामाजिक रूप से भी प्रासंगिक होखे के चान्ही। आ ओमे एतना समरथ होखे की, लईका ओसे अपनापन भी महसूस कर सक सन। खोजबीन के एही क्रम में कार्टून इंडस्ट्री के लोग भारतीय मिथक के ‘सुपर हीरो’ हनुमान अउरी गणेश के चुनल लो। इ मिथकीय नायक ‘बैटमैन’, ‘हीमैन’, ‘पोकमैन’ की जयिसने करिश्माई रहल लो।जेकर सामाजिक सांस्कृतिक सामाजिक महत्तव भी रहे, अउरी मिथकीय नायक में- कृष्ण।बलराम, लव।कुश, घटोत्कच, छोटा भीम, राहु।केतु, गुरु शुक्राचार्य, नारद मुनि, ब्रह्म, विष्णु, शिव रहे लो।
इ त बाजारवाद भईल
आज कल टेलीविजन पर प्रसारित होखे वाला प्राय: कार्टून उ पश्चिमी समाज के प्रतिनिधि चेहरा सामने राखता जवन आजकल अलगाव आ बिखराव की स्थिति में अक्सर अटपट आ अजीबोगरीब हरकत करेला। अईसन कार्टून भारतीय बच्चन के भीतर नकारात्मक प्रभाव डालला के आलावा तनाव, अवसाद आ हीनभावना जईसन प्रविरती के बढ़ा रहल बा। आजकल की कार्टुनन में बहानाबाजी, लड़ाई, छोटे उमिर में प्रेम, गुटबाजी, हर बात खातिर कवनो गाडजेट (यंत्र) प निर्भरता के पाठ पढ़ा रहल बा। अब मिकी माउस, टाम एंड जेरी वाला धमाचौकडी, बाल सुलभ शरारत कहाँ लउकता।एक तरह से कहल जाऊ त लईकन के लड़ीकाँइ छीन रहल बा।
दू चार गो सामाजिक सरोकार से वास्ता रखे वाला कारटून(मुख्यतः धार्मिक चरित्र आ नायक प) अपना देश में भी बनल ह जवन काफी लोकप्रिय भी बा। इ ए बात के संकेत बा की अगर अपना देश, संस्कृति, भाषा, धर्म आ लोकाचार से जुडल कार्टून बनावल जा उ समाज निर्माण के साथ कमाई भी दे सकेला। लेकिन अभी भी अपना देश में लईकन के सोच, तर्क आ सीख देबे वाला कारटून के कमी लउकत बा। जेसे समाज के बुनियाद कमजोर हो रहल बा। जब कवनो लईका कुछु देखेला त साथे साथ उ सोचत भी रहेला।
लईका जवना नज़र से दुनिया के देखे ल सन, अपना चारों ओर के प्रति उन्हनी के जवन भावनात्मक आ नैतिक प्रतिक्रिया होला ओहमे एगो विशिष्टता, बालसुलभ सरलता, निष्कपटता आ एगो खास किसिम के बारीकी होला। बच्चन के उन्हनी के चारों ओर के दुनिया से एह तरह से जोड़े के चाहि कि उ हर दिन ओयिमे से कवनो नाया बात खोज सन। आज कल के समय में जब लईका स्कुल आ गृहकार्य के आलावा अधितर समय टीवी के सामने बितावत बाड़ सन त उन्हनी के सोच कवना दिशा में जा रहल बा एकर कल्पना कईल भी डेरा देबे वाला बा। दोष हमनिके बा जे लईकन के सामने अईसन चीज परोस रहल बानी जा। निमन सोच आ संस्कार पंचतंत्र, अमर चित्रकथा, जातक कथाएँ, हितोपदेश के पात्र जईसन कारटून चरित्र से गढल जा सकेला। आज कल टीवी प आवत कारटूनन से ना।
जय हिंद, जय भोजपुरी।


text:
नई दिल्ली। बिहार के मुख्यमंत्री नीतीश कुमार दिल्ली सरकार से लोक आस्था के महापर्व छठ के अवसर पर एक नवंबर के सार्वजनिक अवकाश घोषित कइला के मांग कइले बाडन। आज नीतीश कुमार दिल्ली के मुख्यमंत्री शीला दीक्षित के लिखल एगो पत्र के प्रति मीडिया में जारी कइलन, जवना में ऊ लिखले बाडन कि राष्ट्रीय राजधानी दिल्ली में लाखन के संख्या में बिहार, झारखंड अउर पूर्वी उत्तर प्रदेश के लोग रहेला, अउर ऊ लोग महापर्व छठ के मनायेला।
नीतीश इहो लिखले बाडन कि 31 अक्टूबर के उपवास के साथ शुरू हो रहल एह महापर्व के दौरान एक नवंबर के श्रद्धालु लोग अस्ताचलगामी सूर्य के अर्ध्य अर्पित करी। ओकरा बाद दो नवंबर के उगत सूर्य के अर्ध्य अर्पित कइला के बाद ई महापर्व समाप्त होई।
मुख्यमंत्री कहलन कि दिल्ली में छठ पर्व मनाये वालन खातिर अगर एक नवंबर के सार्वजनिक अवकाश घोषित कइल जाता, त पर्व करे वालन अउर उनका परिवार वालन खातिर काफी सहूलियत होई।


text:
भारतीय ज्ञानपीठ के इ पुरस्कार कवनो लेखक के कवनो विधा के पहिलकी किताब पर दिहल जाला। एह बार पुरस्कार समिति में डॉ. नामवर सिंह, कथाकार अखिलेश, डॉ. गंगा प्रसाद विमल, जितेन्द्र श्रीवास्तव सहित भारतीय ज्ञानपीठ के निदेशक रविन्द्र कालिया अउर भारतीय ज्ञानपीठ के न्यासी आलोक जैन शामिल रहलन। 7 जून के डॉ. नामवर सिंह के अध्यक्षता में भईल बैठक में सर्वसम्मति से श्री विमलेश त्रिपाठी के भारतीय ज्ञानपीठ के युवा पुरस्कार उनकर कहानी संग्रह अधूरे अंत की शुरूआत पर देवे के निर्णय लिहल गईल।
7 अप्रैल 1977 में बक्सर जिला (बिहार) के हरनाथपुर गांव में जन्मल विमलेश जी प्रेसिडेंसी कॉलेज आ कलकत्ता विश्वविधालय से हिन्दी साहित्य में स्नातकोत्तर के उपाधि अर्जित कइनी अउर केदारनाथ सिंह के कविता में लोक संस्कृति आ आधुनिकता विषय पर पी.एच.डी कई रहल बानी। कहानी के साथे विमलेश जी कविता के क्षेत्र में भी सक्रिय बानी। कविता आ कहानी के माध्यम से विमलेश जी पिछला कुछ वर्ष से लागातार चर्चा में बानी। बहुत जल्दी उनकर कविता संग्रह “हम बचे रहेंगे” छप के आ रहल बा। विमलेश जी के कविता कहानी में भोजपुरी संस्कृति आ माटी से जुड़ाव साफ महसूस कई जा सकेला।
उनका कविता संग्रह पर वरिष्ठ कवि केदार जी के कहनाम बा –“इन कविताओं के एक अन्य चरित्र लक्षण ने भी ध्यान आकृष्ट किया। वह है इनकी गहरी स्थानीयता – किसी आंचलिक अर्थ में नहीं – बल्कि अच्छी कविता के सहज गुण धर्म के रूप में स्थानीयता। यों तो यह बात पूरे संग्रह में देखी जा सकती है। पर मेरे जैसे पाठक ने उसे सबसे पहले लक्ष्य किया इस कवि के भाषिक व्यवहार में। भोजपुरिया क्षेत्र से आने वाले इस कवि के भाषा-शिल्प में मुझे अनेक ऐसे शब्द मिले जिनसे लम्बे समय बाद मेरी भेंट हुई। ‘पाम्ही’ और ‘अनगराहित भाई’ ऐसे ही प्रयोग हैं। भाषा के स्तर पर जिस बात ने मुझे गहरी आश्वस्ति दी वह है कवि का वह विवेक जिसके चलते वह भोजपुरी शब्दों को कविता के पूरे प्रवाह में इस तरह घुलमिल जाने देता है कि वे सहज लगते हैं और सुग्राह्य भी।“
भोजपुरिया डॉट कॉम परिवार एह अवसर पर विमलेश त्रिपाठी के शुभकामना देता, अउर उम्मेद करता कि एही लेखां उहाँ का सफलता के सीढी चढत जाएब।


text:
असो 08/10/2012 के जीउतिया परल बा
दिनांक 08/10/2012 के जिउतीया व्रत बा l जवन कि हरतालिका तीज के ठीक २२ दिन बाद(आश्विन/कुआर कृष्ण, पक्ष अष्टमी ) के एगो और विशेष त्योहार पड़ेला जिउतिया,शुद्ध नाम हवे जीवित्पुत्रिका (जीवित लईकन के माइ के व्रत ) पहिले त जेकर बेटा होत रहे उहे ई व्रत करत रहे पर अब समय के साथ् साथ् सबके सोच भी बदलल बा अब सब सन्तान बेटा हो भा बेटी होखो ,के दिर्घायु और कल्याण बदे ई निर्जला व्रत कईल जाला ..........
.
बरियार के पौधा के पूजा--इ तप-पर्व के दिने बरियार केपौधा चारो तरफ सफाई,लिपाए कर के विशिष्ट दूत के तरह सजावल जाला माई लोग अक्षत रोली से ' अँकवार'देवेनी,और जैगो संतान होई तै गो सोन भा चाँदी के अर्धचन्द्राकार (लाकेट|) जिउतिया कि लाल रंग के धागा में गूथ के बनावल जाला फेर बरियार के पौधा में चढ़ा के संतान के पहिरावल जाला जेसे के संतान बरियार के जड़ के सामान मजबूत बने (बरियार के जड़ बहुत मजबूत होला )और माता लोग श्री रामजी के सन्देश देत ई गीत गवेला लोग "ऐ अरियार ए बरियार जा के राजा रामचन्द्र से कहि दीह (बेटा, बेटी का नाम)के माई जिउतिया भूखल बाली"।
फल-पकवान-जिउतीया मे भी कई तरह के फल और पकवान चढ़ेला जेमे .ठेकुआ,टिकरी पुआ पूरी ,सत्पुतिया के सब्जी ,नोनी के साग,कढी बरी ,बजका,खास बनेला ...जिउतीया के भोर मे सत्पुतिया के तरकारी और ठेकुआ बहरे "चिल्हो सियारो"के खाए खातिर रखल जाला ....
व्रत कथा --एह व्रत मे एगो चिल्हो सियारो के प्रचलित कथा सुनल जाला जवन ए तरह से बा ..
एगो बन मे सेमर के गाछ पर एगो चिल्हो (चील)राहत रहनी और ओकारे पास झाडी मे एगो सियारिन रहत रहे ..दुनु मे खुब पटत रहे ..चिल्हो जवन कुछ खाए के लेआवे ओमे से सियारिन के भी हिस्सा देवे और सियारिन भी चिल्हो के खुब खयाल राखत रहे ए तरह दुनु के जीवन निक से कटत रहे ,
एक् बार बन के पास गांव मे मेहरारू लोग जिउतीया के पूजा के तैयारी करत रहे लोग उ सब चिल्हो बडा ध्यान से देख्ली और उनका अपना पिछला जनम के कुल इयाद पड गईल तब सियारो और चिल्हो दुनु जाना जिउतिया भुखे के विचार कईलस लोग ,बडा निष्ठा और लगन से दुनु जाना दिनभर भुखे पियासे मंगल कामना करत भूखल रहे लोग .मगर रात होते सियारिन के भूख पियास लागे लागल और जब बर्दास्त ना भईल त जंगल मे जाके मांस और हड्डी खाए लागल चिल्हो के हड्डी खाय के कड कड आवाज आवे लागल तू उ पुछ्ली की "बहिन "तू का करतारू त सियारिन कहलि की बहिन भूख के मारे पेट कड़कडा रहल बा.. मगर चिल्हो के पता लाग गईल तब सियारिन के खुब लताडली की जब तोसे ब्रत ना निबाहे के रहल त पहिलाही कह देतू..सियारीन लजा गईली .चिल्हो रात भर भुखे पियासे ब्रत पूरा कईली ..
एकर परिणाम ई भईल की चील्हो के कुल सन्तान दीर्घायु सुखी और सम्पान भईलन और सियारिन के एक् एक् कर के कुल संतान खतम हो गईल .......
एसे कुल माइ लोग ईहे कामना करेला की सब चील्हो के तरह होखो सियारिन के जैसन ना ....
ई पर्व के व्रतविश्वास से जब पुत्र के प्राप्ति होला त लोककथा में दिहल गईल संकेत के अनुसार ओकर नाव "जीउत"रखाला
पुराण में जीवत्पुत्रिका व्रत की कथा के साथ जो जीमूत वाहन की कथा के भी जिक्र होला वह क पौराणिक जीमूतवाहन नाग कुल के रक्षा खातिर आपन देह के त्याग कईले रहलन ,
कैलाश पर्वत पर भगवान शंकर माता पार्वती के कथा सुनावत कहेलन कि आश्विन कृष्ण अष्टमी के दिन उपवास रख के जे माता सायं प्रदोषकालमें जीमूतवाहन के पूजा करेनी और कथा सुने के बाद आचार्य के दक्षिणा देनी ऊ पुत्र-पौत्र के पूर्ण सुख प्राप्त करेनी व्रत के पारण दोसरका दिने अष्टमी तिथि के समाप्ति के पश्चात कईल जाला ई व्रत अपने नाम के अनुरूप फल देवे वाला व्रत हवे ...... भगवान सबके मंगल कामना पूर्ण करस ...


text:
Come, let's do something for Bhojpuri...
Started this discussion. Last reply by नबीन भोजपुरिया ( NB ) Sep 16, 2011. 2 Replies 6 Likes
आज १५ सितम्बर ह, आज अपने देश के महान इंजीनियर विस्वसरैया जी एह जमीन पर उतरs रहले| आज फेसुक पर एगो अपडेट पढनी ह:-"इंजिनीअर" शब्द "आंजनेय" शब्द से बनल बा जवना के मतलब हनुमान जी होला, जिन दुनिया के…Continue
Posted on April 7, 2011 at 2:56pm 6 Comments 1 Like
आज जब सभ नेता से ले के अफसर ले घूसखोरी आ भ्रष्टाचार में गटई ले डूबल बाड़ सन अइसन माहौल में अन्ना साहेब लोकपाल बिल लागू करवावे खातिर खातिर आमरण अनशन पर बईठल बाड़े!
आयीं पहिले जानल जाव लोकपाल बिल की बारे में:-
लोकपाल बिल के भ्रष्टाचार की खिलाफ एगो हथियार की रूप में पेश कईल जा रहल बा, बाकिर पिछला ४८ साल से खली देखावल जात बा, केहू का लागू करे के हिम्मत नईखे परत! आ ई इस्थिति तब बा जब ई बहुते अबर बा, कहल जाव त "बे नोह दांत के शेर" बा! अन्ना साहेब कुछ जज, ओकील आ समाज सेवक लो की संगे मिल के…
अजीत जी प्रनाम आ जय भोजपुरी
कवि परिचय: जिला कैमूर भभुआ के परसियां गाँव के मूल निवासी प्रमोद कुमार तिवारी जी भोजपुरी के एगो उभरत कवि आ लेखक हईं। इहाँ का नई दिल्ली से निकले वाली प्रसिद्ध पत्रिका "द संडे इंडियन" के भोजपुरी संस्करण के वरिष्ठ उप-संपादक रह चुकल बानी, अउर फिलहाल साहित्य अकादमी में कार्यरत बानी। हिन्दी आ भोजपुरी में लिखल प्रमोद जी के रचना हंस, कथादेश, कादंबिनी, आजकल, हिंदुस्तान, दैनिक जागरण, पाती, भोजपुरी सम्मेलन पत्रिका आदि में पिछला 9 साल से छप रहल बाडी स।
इलाहाबाद विश्वविधालय आ जेएनयू से आपन शिक्षा पूरा कइला के बाद इहाँ का संगीत से भी कई साल ले जुडल रहनी। हिन्दी अकादमी द्वारा नवोदित लेखक सम्मान पा चुकल प्रमोद जी एनसीइआरटी खातिर कई गो किताब भी बनवले बानी। इग्नू मे भोजपुरी के जवन आधार पाठयक्रम शुरु कइल गइल बाटे, ओकरा पाठ-लेखकन के पैनल में भी प्रमोद जी बानी।
अजीत जी प्रनाम आ जय भोजपुरी
रउवा जनमदिन प रउवा के अउलाह बधाई आ अनघा शुभकामना बा !
जय भोजपुरी
http://www.jaibhojpuri.com/profiles/blogs/3634233:BlogPost:243963
अरे हाई भाग २३ पढ़ी ........
अजीत भाई, प्रणाम।
अगर दिल पर न लईं त एगो हमार निहोरा बा। आपके प्रोफाइल में जवन फोटो लागल बा उ हमनी के समाज-संस्कृति के लायक नइखे लागत। पीये-पियावे पर केहू पर रोक नइखे लगावल जा सकत बाकि ई सबकुछ निजी जिन्दगी में ही हो तो अच्छा। ई दारू के बोतल के साथ वाला फोटो अगर ईहां से हट जा हमारा के बहुत निमन लागी। बल्कि हम समझतानी कि अउर लोगन के अभी निमन लागी। ई हमार निहोरा हवे, बाकि आपन-आपन समझ बा, विचार बा। एके अन्यथा न लीहा भैया। धन्यवाद
अजीत जी, रउआ से निहोरा बा कि एह तरह के चीजन के ब्लॉग में पोस्ट कइल करीं। एकरा के अगिला 15 मिनट में एहिजा से हटा दिहल जाई। एह वेबसाइट पर फोरम पर खाली अइसने विषय लगावल जा सकेला, जवना पर बाकी लोग का लगे बतकही के उम्मेद होखे. कवनो निजी विषय, आ अइसन विषय, जवना से बाकी लोगन के सरोकार ना होखे, ओकरा के हटा दिहल जाई। कवनो विषय के हटाये के अधिकार जय भोजपुरी डॉट कॉम प्रबंधन का लगे सुरक्षित बा। ज्यादा जानकारी खातिर नियम देखीं:
http://www.jaibhojpuri.com/page/rules-1
© 2012 Created by Admin.


text:
प्रश्न पूछ के हम पी. के. तिवारीजी से जवाब के इंतजार करत रहीं बाकिर जब ऊ काफी देर तक ना बोलले त अपना हाजिरजवाबी खातिर मशहूर लालू यादव जवाब देहले कि सब हो जाई, आ ना होई त तोहन लोगन इनका के पकड़ लीहजा।
ई महुआ चैनल के उदघाटन के अवसर रहे आ ओह कार्यक्रम में हम भोजपुरी के साप्ताहिक पत्रिका 'द संडे इंडियन' के एडीटोरियल डेस्क इंचार्ज के हैसियत से भोजपुरी टी.वी. चैनल के लांचिग पर रिपोर्ट तइयार करे गइल रहीं। ओह कार्यक्रम भोजपुरी के शायदे कवनो अइसन स्टार रहल होइहें जे ना पहुंचल होखे। कुणाल सिंह, शारदा सिन्हा, प्रकाश झा, भरतजी, भाग्यश्री, मुकेश तिवारी, मनोज बाजपेयी, रवि किशन, मनोज तिवारी सुरेन्द्र पाल, आदेश श्रीवास्तव, समीर उहां पहुंचल लोगन में शामिल रहे। ओह घरी के रेल मंत्री श्री लालू यादव त खैर कार्यक्रम के मुख्य अतिथि ही रहले। कार्यक्रम तनी देर से शुरू भइल एह बीच हम अतिथि लोगन से बतियावत रहीं आ अपना पत्रिका खातिर सामग्री जुटावत रहीं। एह घटना के जिक्र हम एह से कर रहल बानीं कि कार्यक्रम के बाद गायक-अभिनेता मनोज तिवारी हमरा के बढ़िया सवाल पूछे खातिर बधाई दिहले रहलन आ ओही कार्यक्रम के बाद लीहल भोजपुरी के नामी अभिनेता कुणाल सिंह के साक्षात्कार अगिला अंक में द संडे इंडियन में छपल रहे।
रउआ सभे के ई इतिहास बतावे के पीछे कुछ खास कारण बा। उद्घाटन के समय चैनल के मालिक पी.के.तिवारी कहले रहलन कि बाकि काम ऊ व्यवसाय खातिर कइले, ई काम अपना भाषा आ संस्कृति खातिर करत बाड़े। एह बात से हमरा के बहुत संतोष मिलल रहे आ हमरा के चैनल से बहुत उम्मीद भी रहे। कहे के जरूरत नइखे कि पिछिला अढ़ाई साल में ऊ उम्मीद लगातार टूटल बा। इहां एह बात के ध्यान राखल जाव कि भोजपुरी चैनल खोलल पी.के.तिवारी के कवनो मजबूरी ना रहे, इहां हम इहो बता दिहीं कि महुआ चैनल से पी.के.तिवारी के खर्चा ना चले। 1970 में मद्रास से आपन कैरियर शुरू करेवाला पी.के.तिवारी के विशेषज्ञ लोग मीडिया बैरन अथवा मीडिया महंत कहेला। 1986 में आइल शशि कपूर के सिनेमा ‘न्यू दिल्ली टाइम्स’ खातिर ओह घरी के राष्ट्रपति श्री ज्ञानी जैल सिंह इनका के नेशनल अवार्ड देले रहन। आ इनकरा कंपनी सेंचुरी कम्यूनिकेशन लि. के नाम बहुते सम्मान के साथ लीहल जाला। ई उहे कंपनी हवे जवन कसौटी, फोकस आ चुनौती जइसन कार्यक्रम बनवले रहे। आज ई एतना बड़का कंपनी बिया कि बड़-बड़ दूसरा कंपनी सब के एयरटाइम सेल्स, ब्रॉडकास्ट ब्रांडिंग आ डिजाइन, टीवी कंटेन्ट प्रोडक्शन, रेडियो ब्रॉडकास्टिंग, स्टूडियो कॉम्प्लेक्स आ डिजिटल न्यूजरूम आदि के सेवा देवेले आ एह एवज में खूब पइसा बटोरेले। ई सब बात हम एह से बता रहल बानीं कि पी.के.तिवारी के सैकड़न गो काम में से एगो ह महुआ भोजपुरी चैनल। जवना के उ कमाए खातिर ना भोजपुरी माई आ संस्कृति के रक्षा खातिर शुरू कइले रहलन।
अब सवाल ई उठत बा कि का सांचहूं में महुआ भोजपुरी संस्कृति के आगे बढ़ा रहल बा? का ऊ भोजपुरी समाज के एकता अउर हक के बात करेला? भोजपुरी भाषा के विकास खातिर महुआ चैनल काम कर रहल बा? अइसने कई गो सवाल बा जवना के संबंध ओह सवाल से जुड़ रहल बा जवन हम एह चैनल के उद्घाटन समारोह में पूछले रहनीं। संस्कृति शब्द में सम के भाव होखेला, एकरा में निर्माण, सृजन आ पवित्रता के भाव होखेला ना कि विभाजन के। एह चैनल प सबेरे प्रसारित होखेवाला रामायण अउर समाचार के छोड़ के कवन अइसन कार्यक्रम बा जवना के भोजपुरी समाज जोड़े में रउआ गौरव के अनुभव करेनीं आ ई त साफ बा कि ई दूनो चैनल के प्राथमिकता नइखे। हर तरह के साधन से संपन्न ई चैनल भोजपुरी भाषा आ साहित्य खातिर कवन उल्लेखनीय काम कइले बा? संगीत के नाम प दू गो राज्य के लइका-लइकिन के विरोधी के रूप में खड़ा कइला के संस्कृति कहल जाई कि विकृति। करोड़न के संख्या में अलग-अलग राज्यन में भटकत भोजपुरिया युवा लोग के ई चैनल कवन रस्ता देखवले बा? बहुत सारा विद्वान आ दिल्ली के सुधी जन लोग हमरा के भोजपुरिया मान के पूछेले कि, "जो महुआ में दिखाया जाता है वही भोजपुरी है?" हमरा समझ में ना आवे कि का जवाब देहीं।
जब पहिला बेर हमरा के महुआ के तरफ से कार्यक्रम में आवे के निमंत्रण मिलल रहे त मन मे अनायासे ई सवाल उठल रहे कि भोजपुरिया समाज में गंगा, अमोला, तुलसी से ले के सतुआ, कबीरा तक जाने केतना प्रतीक बा बाकिर लोगन के महुआ नाम ही काहें सूझल ह। हमरा इलाका (कैमूर जिला) में महुआ खूब होखेला, रात के समय चुअत ओकरा फल के अउर ओकरा रस से बनेवाला पेय पदार्थ के बारे में भी हम खूबे सुनले बानीं जवना से माई-बाबूलोग अपना बचवन के दूर राखल पसंद करेले, बाकिर हम ओह घरी एह बात के टाल देले रहनीं कि नाम में का राखल बा, ई हमरा दिमाग के फितूर ह असल में महुआ के भौतिक पक्ष ना खाली ओकर प्रतीक रूप आई। बाकिर आज करीब अढ़ाई साल बाद महुआ के जवन रूप हम देख रहल बानीं ओकरा बाद हमरा इहे लागत बा कि चैनल वाला लोग खाली महुआ के एकही पक्ष के पकड़ले बा। एह बात में हमार पूरा विश्वास बा कि भोजपुरी समाज में प्रतिभा के कवनो कमी नइखे। बिहार कबो ध्रुपद आ ठुमरी जइसन बेहतर संगीत के गढ़ रहल बा बाकिर आज जइसन गायक-गायिका लोग तथाकथित बड़का मंच से कार्यक्रम देत बाड़े ओकरा के सुनल अक्सर हमरा के सजा लागेला आ हमार पूरा यकीन बा कि ई लोग के दूसरा चैनल प आवेवाला बचवन के कार्यक्रम 'लिटिल चैंपियन' के बचवन के सोझा खड़ा क दीहल जाव त एह लोगन के बकार बंद हो जाई। आज हमरा के भोजपुरी के एगो पुरान गाना इयाद आ रहल बा जवना के 'गाँजा' शब्द के हटा के कहीं त इहे कहब कि - ‘महुआ देखी के बलमुआ अखिया लाल कइले बा’
(एनसीईआरटी में सलाहकार का पद पर कार्यरत डॉ. प्रमोद कुमार तिवारी भोजपुरी के युवा कवि, लेखक आ चिंतक हईं। इहाँ से फोन द्वारा 09868097199 पर संपर्क कइल जा सकेला।)


text: मुंबई। बिहार के एगो गाँव से विश्वपटल पर भोजपुरी के अमिट छाप छोड़ जाये वाला अउर अपना बुलंद हौसला से माटी के प्रेम में अपना संस्कृति खातिर जुझत रहे वाला भोजपुरिया स्टार मनोज तिवारी भोजपुरिया लोगन के दिल पे राज कर रहल बाडन। एगो क्रिकेटर, लोक गायक, एंकर, नेता अउर बहुमुखी प्रतिभा के धनी भोजपुरी के लोकप्रिय अभिनेता मनोज तिवारी "मृदुल" एगो लम्बा अरसा बाद एक बार फेर भोजपुरिया सिनेमा के पर्दा पर नज़र आवे वाला बाडन। मुंबई में उत्तर भारतीय लोगन पर हमला पर आधारित मनोज तिवारी के बहुचर्चित फिल्म "भोजपुरिया डॉन" आज भोजपुरिया बॉक्स ऑफिस पर रिलिज होखे जा रहल बाटे, अगर खबरन पर भरोसा कइल जाव, त फिल्म से जुडल लोग एकरा के "ससुरा बड़ा पइसावाला" से भी बेहतर मान रहल बाटे।


text:
कुहासा ऐतना पडल रहुवे कि ई मालूम कईल, अंधरीया हवे कि अंजोरिया, असंभव लागत रहे। अईसन बुझात रहे कि जईसे पुष महीना के ई रात काल के रथ प सवार हो के पृथ्वीलोक प विचरण करे निकलल बावे। दुर-दुर तक धुंध ही धुंध। ना कवनो जीव-जंतु लउकत रहुवे सन अउर ना कवनो गाछ-वृक्ष। पुरनका वरगछ के निचा टप-टप ओस गिरला के आवाज सुन के कबो-कबो मन मे ई ख्याल आवे कि कही कवनो भूत-प्रेत के आगमन त नईखे होत। सभ लोग अपना-अपना घरे रजाई-कमर मे लुकाईल आराम करत रहे भा ई कही कि ऐह करीया रात के बिते के पेडा जोहत रहे। अउर ई रात रहे कि जईसे ठेहा ही लगा देले रहे।
पुर्णवासीयो अपना मेहर अउर तीनु लईकन के साथे टुटल मडई मे लूका के ऐह रात के धोखा देवे के नाकामयाब कोशिश करत रहे। हरीजन समुदाय से संबंध रखला के वजह से इनकर मडई रूपी घर भी गांव के बहरी रहे। जहाँ चारू ओर बस सरेह ही सरेह अउर बीच मे अकेला पूर्णवासी राम के मडई। मडई भी अईसन कि ओस के दु गो बुँद मे से एगो छप्पर के निचा चल आवे। पूरूवा बहे त पुरूब के टाटी तुर के पश्चिम के राहे आगे बढ जाव। अउर ऐही मडई मे पुर्णवासी के परीवार शीतलहरी से शीतयुद्ध करत रहे। पुअरा के बनावल तरई (चटाई) पर अखहरे सुत के ऊपर से फाटल अउर मईल कुच-कुच कमर, जवन शायद पिछला साल कवनो दानवीर दान कईले रहे, ओढ के पुरा परीवार ठंढ के मारे ठिठुरत रहे लोग। लईकन के शायद अंघी लाग गईल रहे बाकीर पुर्णवासी के आँख अभीयो कबो अपना परीवार के निहारे मे त कबो छप्पर से चुऐ वाला ओस के देखे मे लागल रहे। चमेलीया (पुर्णवासी के मेहर) कबो अपना देह के कमर मे लूकावे त फेर कबो उठ के बईठ जाव अउर टोह लगावे कि रात केतना बित गईल।
अभी रात के शायद एगो पहर बितल रहे। तब तक चमेलीया के बईठल देख के पूर्णवासी कहलन...
- का ऊठक-बईठक कईले बाडे रे? अंघी कहाँ रखले बाडे? हेतना रात भईल, भोरे सुतबे का?
- ई मुदई रात सुते देवे तब न केहु सुती। डाईन नियन त पूरूवा चलत बिया। का केहु सुती आ ना सुती।
- चुप-चाप मुह तोप के सुत जो। देख हई छोटका के गोड उघारे बा, तोप ऐकरा के। कही पाला मार दी त ऐढम-छोड-डेढम लाग जाई।
ऐतना कह के पूर्णवासी खुदही तिनू लईकन के कमर से तोपे लगले। फेर चुप-चाप गाल प हाथ रख के बईठ गईले। जब चमेलीया के नजर उनका प पडल त कहलस...
- ऐ रत्नेशवा के बाबु! तहरो अँखीया नईखे झपत का हो?
- चुप ससुरी! पाला पडत बा जे प्राण निकाल ली अउर ईनका झपकनी के लागल बा।
- हई चहुवो बडा तबाह कईलस रे रत्नेशवा के माई! बुझात बा एकर दरद त हमरे संगे जाई। ओह...ओह...ह जिये ना दिही ई दरद।
- सुरती दाब ल दँतवा मे। राहत करी...।
- अबहीये त फेकनी हई। तनी देख ना घईलवा मे पानी बा की ना। बडा तरास लागल बा रे…।
- होई! सँझीये खान भरले रहनी हई। विलूम जा, देत बानी।
चमेलीया उठ के गईल आ फुटल गर्दन वाला घईला मे से एक गिलास पानी पूर्णवासी के दे दिहलस।
- तनी देखबे रे...। बोखारो बा का? देहीया मे बडा जलन होत बा।
- तहार देहीया त जरत बा हो...। कईसे बरदास करत बाडऽ।
- ई जलन त बरदाश हो जात बा बाकीर लईकन के हई हालत देख के जीयल नईखे जात।
- अब का कईल जाई? कही से राड्ही लेले अईह। एको पाँजा होई त मडईया के पुरबारी अलंगीया ठीक कर दियाईत। अरे पुरूवे जब बहेले त डर रहेला...।
- राड्ही का तोहरा बाबुजी के जमीन मे बा जे ले आई?
- बाबु साहेब आपन तरकुल झारे के कहले बाडे। सोचत बानी उनका से कुछ ताड के पतई माँग ली। ओकरे से आड कर दियाई।
चमेलीया अबकी कुछ ना बोलल। वापस जाके सुत गईल। पूर्णवासी अभीयो ओहीगन बईठल ना जाने का सोचत रहले। ठंडा अब बढत जात रहे। बयार भी अब तेज बहे लागल रहे। एक बार त अईसन लागे कि बस पल भर मे ही बर्फ गिरल चालू हो जाई।
मजदुरी कर के पेट भरे वाला पूर्णवासी खतीरा राड्ही के इंतजाम कईल भी, केवडा के फुल खोजला से, भारी रहे। सुबेरे से साँझ तक मजदुरी कईला के बाद भी अपना परीवार खतीरा भर पेट अन्न जुटावल त मुश्कील रहे, पाला से बाँचे खतीरा उपाय कहा से करस। फाटल पुरान कपडा, जे केहु दे देवे ओकरे के, पुरा परीवार मिल बाँट के पहीन लेवे। शिक्षा का होला ई पूर्णवासी के मालूम ना रहे अउर ना ही मालूम करे समय रहे। अगर कबो समय मिल भी जाव त हालात मजबुरी बन के खुँटा गाड देवे।
पानी के गिलास हाथ मे लेले पूर्णवासी ना जाने कब तक ले ओही त बईठल रह जईते अगर रत्नेशवा के कोहरे के आवाज ना सुनाईत। गिलास निचा रख के जईसे ही लईका के छुअले...।
- अरे ऐकरो मथवा गरम हो गईल बा रे...।
जब चमेलीया छुअलस...।
- ई त चईलीयो के आगी से जादा गरम बावे...।
लईका अब आँख मुदले कबो बाबू कबो माई पुकारे लागल।
- हँ बोलऽ! हमनी ऐही जा बानी सन...
- का कहत बाडऽ बोलऽ ना...
- पानी पियबऽ...। तनी पानी ले आव। रत्नेश, ऐ रत्नेश...
- बोल ना बाबु कुछ त बोल...। ऊठऽ त हई पानी पिय त...।
दुनु बेकत के लाख उपाय कईला के बाद भी जब रत्नेशवा के होश ना आईल त व्याकुलता बढे लागल। कही कवनो अनहोनी ना हो जाव एकर डर लागे लागल। चमेलीया के आँख मे लोर के तुफान आवे के काम लगा देले रहे। रोअत कहलस – “लईका के तबीयत त ढेर खराब बा। हिमाचल बाबु किंहा ले चलल जाव?” रत्नेशवा के गोदी मे लेले ढभढभाईल आवाज मे पूर्णवासी कहले – “हेतना रात मे कहाँ ले चलल जाई? बहरी त पाला परत बा, तबीयत अउर खराब हो सकत बा। आ हिमाचल बाबु मंगनी मे ईलाज ना नू कर दिहे।”
"हाथ-गोड जोडल जाई...। निहोरा-पाती कईल जाई...। लईका के कुछवु हो जाई त का करेम सन जी के...? जिनगी भर हिमाचल बाबु के गुलामी कईल जाई...। कुछवु करे के पडो बाकीर ले चले को हिमाचल बाबु के लगे...।” आँख से लोर टपकावत चमेलीया पूर्णवासी से कहलस।
रत्नेशवा के हालत बिगडल जात रहे। बाकीर पूर्णवासी के समझ मे ना आवत रहे कि आखीर करस त का करस। हिमाचल बाबु के फिस अउर दवाई के दाम कहा से आई? का मान जईहे ऊ बिना फिस के? अगर देखावल ना गईल त तबीयत अउर खराब हो जाई? अईसने कुछ सवाल, जवना के जबाब पूर्णवासी के लगे ना रहे, उनका मन मे आवे लागल। लगही सुतल दुनु लईका भी जाग गईलन सन। चमेलीया के रोऐ के आवाज तेज होखे लागल रहे। अउर पूर्णवासी अभी तय भी ना कर पाईल रहलन कि आखीर करस का? माई के रोअत देख के दुनु लईका भी रोऐ लगलन सन। अउर रत्नेशवा के आँख खुले के नाम ही ना लेत रहे।
अंत मे पूर्णवासी तईयार हो गईलन रत्नेशवा के हिमाचल बाबु किंहा ले जाऐ खतीरा। जवन कमर रहे ओकर मे रत्नेशवा के लपेट के कान्हा प रख लेहले। छोट लईकन के घरही रूके के कहले बाकीर ओकनी के रोअत देख के साथ ही ले जाऐ खतीरा तईयार हो गईले।
आगे-आगे पुर्णवासी रत्नेशवा के लेले, बिच मे छोटका दुनु लईका अउर पिछे रोअत-चिल्लात चमेलीया एगो उम्मीद के सहारे हिमाचल बाबु के डेरा के तरफ बढत चल जात रहुवे लोग। पाला के रूप अब खतरनाक भईल जात रहे। पुष के ई रात भयानक रुप धर लेले रहे। चारू तरफ बस कुहासा-ही-कुहासा अउर ओही मे राह टोअत पूर्णवासी अपना परीवार के संगे आगे बढत रहले।
ना जाने का होई हिमाचल बाबु के लगे...। रत्नेशवा ठिक हो भी पाई कि ना...। का हिमाचल बाबु के हमरा प रहम आई...? पूर्णवासी ऐही उधेडबुन मे लागल रहले कि पुरनका बरगछ के निचा ठेस लागल अउर रत्नेशवा के लेले निचा गिर गईले। निचा गिरला से रत्नेशवा के जब चोट लागल त एक बार माई कह के चिलाईल फेर अचानक चुप हो गईल। पुर्णवासी जल्दी से उठ के ओकर नब्ज पकडले बाकीर ठंडा के मारे कुछु मालुम ना पडल। जब साँस देखले त उदास अउर भारी भईल मन से चमेलीया से कहले – “बुझात बा रत्नेशवा ना रहल...।”
ऐतना सुनला के बाद चमेलीया के होश उड गईल। अपना आँखी के सामने अपना बेटा के मरल देख के चमेलीया के अईसन सदमा लागल कि उहो अपना प्राण के शरीर से निकले से रोक ना पाईल। ओकरा मुह से जवन आखरी शब्द निकलल ऊ रत्नेशशशशशशशश... रहे। ई सबकुछ देखला के बाद भी पूर्णवासी के बुझात ना रहे कि ई का हो गईल। दुनु छोट लईका कबो माई के शव के लगे जा सन त फेर कबो बाबु के लगे। ऐनो पाला भी आपन कयामत देखावे लागल। अब ऐतना जोड के ठंडा हवा बहे लागल कि पुरनका बरगछ के भी बस के ना रहल कि पूर्णवासी अउर उनका दुनु लईकन के पाला के प्रकोप से बचा सको।
लोग कहेला कि मर्द के कबो दर्द ना होला बाकीर अपना पत्नी अउर लईका के विक्षोह मे पूर्णवासी के रोअत देख के केहु भी कह सकत रहे कि जेकरा दर्द ना होला ऊ असली मर्द ना होला। ना जाने कब तक ले पूर्णवासी ओही अवस्था मे पडल रहुवन ऐही से ईहो ना भनक लगुवे कि पाला के नयका शिकार उनकर दुनु लईका भी हो गईलन सन। पहीले रत्नेशवा फेर चमेलीया अउर अब छोटका दुनु लईका के साथ छोड दिहला प पूर्णवासी अकेला कईसे जिंदा रहीहन, ईहे ऊ सोचत रहले। बाकीर जब कवनो जबाब ना मिलल त बारी से चारू शव के पास फेर कबो पुरनका वरगछ के जड तर जाके मुडी रगडस..। बाकीर ना ई सभकुछ कईला के बाद भी उनका परीवार से केहु उठ के ई ना कहल कि हम जिंदा बानी। पुरनका बरगछ के जरी पूर्णवासी मुडी गडले रात भर रोअत रह गईले।
पुष के महीना के ई रात कुहासा के रूप मे जवन जहर फईलवले रहे अउर जवन जहरीला बयार बहत रहे ओकरा से एगो पुरा परीवार तबाह हो गईल रहे अउर केहु के भनक भी ना लागल रहे। जब सुबेर भईल आ दिन खुलल त लोग बाहर भितर जाऐ लागल। गांव के लोग के नजर जब पुरनका बरगछ प पडल त पुरा गांव मे हाला हो गईल। पूर्णवासी के परीवार...पुरनका बरगछ...पुरा परीवार...। चिते सुतल रत्नेशवा बगल मे चमेलीया आ ओकरा गोड के लगे छोटका दुनु लईका। ऐतने ना पुरनका बरगछ के जड के लगे मुडी गडले पूर्णवासीयो आपन प्राण त्याग देले रहले।
लोग तरह-तरह के बात बनावे लागल। केहु कहे गरीबी से तंग आके पुरा परीवार आत्महत्या कई लिहल। केहु कहे भूत-प्रेत के हवा मे पूर्णवासी के परीवार धरा गईल। केहु कहे कवनो चोर-लुटेरा पूर्णवासी के लुट गईल। बाकीर सच्चाई का रहे ई शायद भगवान जानत रहले भा खुद पूर्णवासी के परीवार। ठंढ ऐतना जादा रहे कि दिन मे भी लोग साल-कमर ओढले पुरनका बरगछ के घेरले रहे अउर सबकुछ खत्म हो गईला के बाद भी पूर्णवासी के परीवार ओही त बिना साल-कमर-रजाई सुतल रहे जे त रात मे पाला से युद्घ कईले रहे। बाकीर तबो भी केहु के ऐह हादसा के असली बजह ना मालूम भईल। अउर पुरनका बरगछ सबकुछ जनला के बाद भी धृतराष्ट्र नियन अईसे मुडी उपर कईले रहे जईसे ओकरा कुछ मालूम ही नईखे।


text:
हैदराबाद में फिल्म "आखिरी रास्ता" के शूटिंग कइ रहल निरहुआ के एह वजह से आधा में शूटिंग छोड के वापस मुंबई आये के पडल ह, जहँवा ऊ अपना माता जी के देख-रेख में भोजपुरिया समाज में लम्बे समय से चलल आ रहल मान्यता के अनुरुप इलाज करा रहल बाडन।
एहिजा ई बतावल जरुरी बा कि पिछला साल हैदराबाद में अगस्त के महीना में ही फिल्म "निरहुआ न. 1" के शूटिंग के दौरान भइल दुर्घटना में इनकर एगो गोड टूट गइल रहे। एह साल भइल एह घटना के बाद भोजपुरी फिल्म इंडस्ट्री से जुडल कई लोग हैदराबाद के निरहुआ खातिर अशुभ बता रहल बाटे, आ उनका के आगे से ओहिजा शूटिंग ना करे के सलाह देता।
निरहुआ के लाखों चाहेवालन का संगे-संगे भोजपुरिया डॉट कॉम परिवार भी उनुकर जल्दी स्वस्थ होखे के कामना करता।


text:
मनोज तिवारी के हिसाब से उ एगो खास रणनीति के तहत बिग बॉस के प्रतियोगी बनल बाडन। उनकरा हिसाब से उ एह शो में जब तक बनल रहिहन, भोजपुरी बोले के पुरजोर कोशिश करिहन, जेकरा से देश भर में भोजपुरी बोले के बढ़ावा मिली। ओकरा संगे खास कर भोजपुरिया संस्कार अउर आचरण के निभावे के भी भरपूर कोशिस करिहन ताकि दुनिया भर के भोजपुरिया संस्कृति आ संस्कार के बारे में पता चली।
मनोज तिवारी के बिग बॉस-4 में शामिल भइला पर भोजपुरिया दर्शकन का संगे-संगे पूरा भोजपुरिया फिल्म जगत से शुभकामना मिल रहल बा, अउर अगर दर्शकन के प्यार असहीं बनल रहल त मनोज तिवारी के फाइनल तक जाये से केहु ना रोक सकेला। भोजपुरिया डॉट कॉम का ओर से मनोज तिवारी के शुभकामना बा, आ हमनी का उम्मेद करब कि ऊ एह शो के जरिये भोजपुरिया झंडा के एगो नया उँचाई देस।


text:
बिहार में जहरीली शराब पीये से 5गो लोग के मौत
एजेंसी | मुजफ्फरपुर, अक्टूबर 1, 2012 15:15
बिहार के मुजफ्फरपुर जिला के पारू थाना क्षेत्र में रविवार के देर रात कथित रूप से जहरीली शराब पीये से 5गो लोगन की मौत हो गइल जबकि 6गो लोग अस्पताल में भर्ती बा. पुलिस के मोताबिक नेकनामपुर गांव में रात को कइगो लोग एगो अवैध शराब के दुकान से खरीद के शराब पइले रहे, जवना के बादे उनकर तबियत बिगड़े लागल अउर उनकर पेट में दर्द आ उल्टी होखे लागल. एकरा बादे एह में से 5गो लोगन के मौत हो गइल. पीड़ितन के तत्काल अस्पताल ले जाइल गइल रहे.
एह घटना के बाद आक्रोशित लोग सोमवार के सुबेरे गांव के 3गो दुकान में आग लगा दीहले अउर सड़क पऽ प्रदर्शन कऽ रहल बाड़े.
मुजफ्फरपुर के वरिष्ठ पुलिस अधीक्षक राजेश कुमार बता रहल बाड़े कि अबहिन तक पांचगो लोग के मौत हो चुकल बा जबकि छहगो लोगन के इलाज मेडिकल कॉलेज अस्पताल में हो रहल बा.
ऊ कहलन कि पुलिस गांव में पहुंच के मामला के जांच कऽ रहल बिया. ऊ बतवलन कि पोस्टमार्टम रिपोर्ट के बादे मौत के सही कारण के पता चल पाई. कुमार के मोताबिक पुलिस एह मामला में शिवनाथ सहनी के हिरासत में ले लिहले बिया अउर उनका से पूछताछ कऽ रहल बिया.
Previous Story


text:
Come, let's do something for Bhojpuri...
191 members Latest Activity: Aug 7 अगर रउवा के कवनो नया जानकारी चाही भा रउवा लगे कवनो नया जानकारी बा त एजुगा पुछी भा हमनी संगे साझा करी ।
237 members Latest Activity: yesterday एह ग्रुप में चुटकुला सुनावल जा सकेला... आईं, तनी हँसल आ हँसावल जाव...
181 members
Latest Activity: on Sunday
एह समूह में भोजपुरी गीत ग़ज़ल अउर शायरी अउर सम्बंधित विधा के रचना सम्मलित कइल जा सकत बा..बशर्ते ओह रचना के रचना कार के कौनो आपति ना होखे …
एह समूह में भोजपुरी गीत ग़ज़ल अउर शायरी अउर सम्बंधित विधा के रचना सम्मलित कइल जा सकत बा..बशर्ते ओह रचना के रचना कार के कौनो आपति ना होखे …
51 members Latest Activity: Jul 3 शादी -बियाह
© 2012 Created by Admin.


text:
Come, let's do something for Bhojpuri...
Blog
छठ चालीसा
7 Likes
ऑनलाइन मिल रहल बा छठी मइया के प्रसाद
दोहा
ध्यान धरत गुरू…
जमशेदपुर। "भइया, अभी ले घर से प्रसाद नइखे आइल, लेकिन रउआ लोगन के भेजल छठी माई के प्रसाद मिल गइल बा...…Blog ऑनलाइन मिल रहल बा छठी मइया के प्रसाद 12 Likes आईं आपन बचपन ईयाद कईल जाव
एक इकाई
दु इकाई
तीन इकाई
चार इकाई
अब बात चाहे जवन होखें, साँच त ईहे बावे कि भारत के नयका पिढी मे राजनीति के रूझान कम हो गईल बावे। अतीत में खुदरा के भाव से अउर हाल-फिलहाल मे होलसेल के रेट प…Blog चैप्टर ऑफ बयानबाजी 13 Likes बंबई से आ जा बलमुआ , अब की बार दिवाली में । बंबई से आ जा बलमुआ , अब की बार दिवाली में ।
चिठ्ठी ना पतरी ना मैसेज ना फोन ,
खिसी चबावेनी ओढनी के कोन ,
चमके बिजुरियाँ त धड़कन धधाला ,
रेलियाँ के सिटी से आसरा धराला ,
नेह के बाती…Blog नेह के बाती 15 Likes बदलत भारत आवत बा ?
उखडल पीच वाला सडक प एक लंगे ठाड एगो बुढ बुजुर्ग ऐनक पहिनले आ ओकरे प आपन दहिना अंजुरी के छाजा बनवले पछिम पडी तिकवत एक लंगे लउर के ठेहा बनवले रहले…Blog बदलत भारत आवत बा ? 12 Likes अँखियाँ में सावन
अँखियाँ में सावन
बहुते भयावन
सरवेला धीरे धीरे
तू का जनब.
नेह की बाती,
उमीर के थाती ,
बुतेला धीरे धीरे,
तू का जनब.
अल्हड़…Blog अँखियाँ में सावन 11 Likes लोकजीवन, बाजार अउरी मीडिया
मीडिया के लोकतंत्र के चौथा खम्भा कहल जाला. एकर काम खबर दिहल, विचार विमर्श करावल,जागरूकता फैलावल आ सरकार के रीती नीति ,योजना के बारे में जानकारी देके जनता के भागीदारी सुनिश्चित कईल ह. मीडिया के…Blog लोकजीवन, बाजार अउरी मीडिया 12 Likes भोजपुरी बोले वाला क्षेत्र
करीब करीब तीस बरिस पुरान नकसा ह , पैमाईस कईल ना ह एह से खसरा खतौनी जनि जोहब सभे । एगो किताब मे " हसन " साहब के बनावल ई नकसा भेटा गईल ह सोचनी ह…Blog भोजपुरी बोले वाला क्षेत्र 14 Likes करुनाकर रमायन : अयोध्या काण्ड (३ रा किस्त)
करुनाकर रमायन (भोजपुरी महाकाव्य)…
चमके ला जैसे चंदा, उपर आसमान में,
ओईसे ही चमकीहा बाबु, एक दिन जहान में.
केहू से न तीत बोलिहा, नाही करिह झगड़ा
चाहे कोई दुबर हॉवे, चाहे हॉवे तगड़ा,
ख़ुशी बेमोल…Blog माई के सीख 12 Likes
बहा त पिरितिया के, फिर से बयार हो,
आइले हैं जबसे, संवरिया हमार हो,
नाही चाही चूड़ी हमके, नहीं चाही कंगना,
तुही बाटा बिछुआ, पायल, तुही त श्रंगार…Blog संवरिया 13 Likes फरक त आईले बा ?
प्रनाम आ जय भोजपुरी
तब -
गांवे मे सब केहु से घरे घरे घर पाछे चांदा असुलाई , फलानवा के घर से पिअर साडी , होकरा घरे असवे बिआह परल रहल ह , उ अपना भउजी के नवका लुगा ले ले आवत बा ,…Blog फरक त आईले बा ? 14 Likes दशहरा
दुर्गा पूजा आ दशहरा के शुभ मौका पर सब भोजपुरिया भाई लोग के हार्दिक बधाई आ शुभ कामना बा माई सभपर दया बनवाले राखस जय हो दुर्गा मईया…Blog दशहरा 13 Likes आव तारे पियवा ई, लागल ह पाता
आव तारे पियवा ई, लागल ह पाता /
सोची जे अईहे त, धड़कन धधाता //
बेरी बेरी जाई हम देखि दुआर पर,
ठहरे अचरवा ना अब त कपार पर,
कतनो सम्हरला पर सरके ला…Blog आव तारे पियवा ई, लागल ह पाता 13 Likes दशा देखि के देश अइसन प्रभु जी हो पछतयीब
कृष्ण भक्त भगेलू के सुनावत बानी बाती जी /
सच्चाई ना तनिको ना बाटे मन के ह जज्बात जी /
राति में एक दिन भक्त भगेलू सुतले खाना खाके…Blog दशा देखि के देश अइसन प्रभु जी हो पछतयीब 14 Likes आईल बाटे नवमी के दिनवा हो
नवरात्र…Blog आईल बाटे नवमी के दिनवा हो 2 Likes भोजपुरी शब्दकोष सब सदस्य लोगन के हमार प्रणाम बाटे , बात ई बाटे की रउवा सब कम से कम ३ गो भाषा ता जानते बानी ( भोजपुरी , हिंदी और अंग्रेजी ), ता ई विचार आईल हटे के काहे न भोजपुरी शब्द के एगो शब्दकोष बनावल जाऊ जहां पे… Discussion भोजपुरी शब्दकोष 16 Likes
© 2012 Created by Admin.


text:
Come, let's do something for Bhojpuri...
Posted on November 19, 2012 at 5:10pm 0 Comments 0 Likes
Great news for us, we outsiders can get prashad at our doorsteps... Excellent effort. I had also tweeted it.
प्रणाम ,जय भोजपुरी
राउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे वाला लोगन के एक दूसरा से जोड़ी के भोजपुरी कला अउर संस्कृति के उत्थान खातिर समर्पित बा,
रउवा एह परिवार में लोगन से मेल जोल बढ़ाते हुवे ,ब्लॉग अउर ,फोरम के माध्यम से एक दूसरा के बिचार के जानते हुवे भोजपुरी कला अउर संस्कृति के उपर विचार बिमर्श करते हुवे भोजपुरिया लोगन के दुःख -सुख में शामिल हो सकत बानी.
ऐगो लिन्क दे रहल बनी सहायता, खातीर ऐह के पढ लेब
http://www.jaibhojpuri.com/page/rules-1
त जय भोजपुरी परिवार में आपन थोडा सा बहुमूल्य समय दे के ..
आई ,भोजपुरी खातिर कुछ कइल जाव..
जय भोजपुरी
© 2012 Created by Admin.


text:
भाई लोग पर्णाम आ जय भोजपुरी |
कल एगो गाना सुनली फिल्म के नाम बा,, पिपली लाइव ,,आमीर ख़ान के पिचर बा ई ओह मे गाना बा |
सखी सैयाँ ता खूबे कमात है ,
महँगाई डायन खाए जात है ,,
उ गाना सुन के लगल की आज भोजपुरी हर आदमी के आकर्षित कर रहल बिया |
जब आमिर जैसन लोग अपना फिल्म मे पूरा का पूरा भोजपुरी गाना डालत बा ता हमानी खातिर शुभ समाचार बा |
रौआ सब के का लागत बा का अबो सरकार भोजपुरी के नज़र अंदाज करी ? आ ई गाना बाम्बे जैसन शहर मे टॉप 5 के लिस्ट मे 3-4 नंबर पर बा |
अब सरकार के आँख खुली के चाही की ना ?/??
सब भाई के का राय बा बताई हमरा |???
जय भोजपुरी
राऊर
संजय पांडे


text:
Come, let's do something for Bhojpuri...
237 members Latest Activity: yesterday एह ग्रुप में चुटकुला सुनावल जा सकेला... आईं, तनी हँसल आ हँसावल जाव...
181 members
Latest Activity: on Sunday
एह समूह में भोजपुरी गीत ग़ज़ल अउर शायरी अउर सम्बंधित विधा के रचना सम्मलित कइल जा सकत बा..बशर्ते ओह रचना के रचना कार के कौनो आपति ना होखे …
एह समूह में भोजपुरी गीत ग़ज़ल अउर शायरी अउर सम्बंधित विधा के रचना सम्मलित कइल जा सकत बा..बशर्ते ओह रचना के रचना कार के कौनो आपति ना होखे …
87 members Latest Activity: Aug 13 आई सभे , एजुगा हमनी के भोजपुरी के कुछ परम्परिक गीत लिखल जाऊ, सुनल जाऊ पढ़ल जाऊ और एह गीतन के और लोगन के बतावल जाऊ जेकरा से आवे वाला पीढी के हमनी के…
83 members Latest Activity: Nov 14 ई ग्रूप देश के प्रथम स्वतंत्रता सेनानी और बलिया के बागी स्वर्गीय मंगल पांडे जी के समर्पित बा I
191 members Latest Activity: Aug 7 अगर रउवा के कवनो नया जानकारी चाही भा रउवा लगे कवनो नया जानकारी बा त एजुगा पुछी भा हमनी संगे साझा करी ।
© 2012 Created by Admin.


text:
महुआ के करीबी सूत्रन के अनुसार "के बनी करोड़पति" के होस्ट शत्रुघ्न सिन्हा के महुआ टीवी पर 66 लाख, धर्मेन्द्र आ हेमा मालिनी के 25 लाख, गोविंदा के 25 लाख, सोनाक्षी सिन्हा के 25 लाख अउर भोजपुरी फिल्मन के सुपर स्टार रवि किशन के 12.50 लाख, निरहुआ के 12.50 लाख, अउर गायक उदित नारायण के 3.20 लाख रूपया बकाया बाटे। महुआ के रवैया से नाखुश हेमा मालिनी के कहनाम बा कि "एह से शर्मनाक बात का हो सकेला कि एगो चैनल उनका द्वारा जीतल गइल इनामी राशी के नइखे दिहल चाहत।" ऊ इहो कहली कि ऊ जल्दिये एह मामला के सिने एंड टीवी आर्टिस्ट असोसिएशन में ले जइहन।
एने दोसरा ओर, गोविंदा अउर रवि किशन भी सकरले ह कि ओह लोगन के भी इनामी राशि के भुगतान अब ले नइखे कइल गइल, जबकि ऊ राशि चैरिटी खातिर रहे। एह संबंध में जब महुआ के मुंबई हेड पंकज तिवारी से बात करे के कोशिश कइल गइल, त ऊ फोन उठावल भी ज़रूरी ना समझलन। बहरहाल, प्रवर्तन निदेशालय द्वारा कइल गइल कारवाई का वजह से पहिलहीं से ही कमर तुड़वा के बइठल महुआ के दामन पर एगो अउर दाग लाग गइल बाटे। एहिजा ई बतावल जरुरी बा कि महुआ खातिर धारावाहिक बना चुकल कई गो प्रोडक्शन हाउस के भी महुआ पर करोडो रुपया बकाया बाटे।


text:
भावना तिवारी पिछला मंगलवार के मीरा रोड स्थित अपना घर जात रहली, जहाँ चलत ट्रेन में उनकर पैर फिसल गइल, जेकरा वजह से उ ट्रेन से निचे गिर गइली। गिरला के साथ ही उनकर बाँया हाथ ट्रेन के पहिया के निचे आ गइल, अउर घटनास्थल पर ही उनकर बाँया हाथ कट गइल। एह घटना के बाद रेलवे अधिकारी अउर जीआरपी के मदद से उनका के भगवती अस्पताल में भरती करावल गइल, जहाँ उनकर इलाज चल रहल बाटे।
भावना उत्तर प्रदेश के कानपूर के निवासी बाड़ी, अउर चार साल पहिले ऊ हिरोइन बने के सपना लेके मुंबई आइल रहली ह। उहाँ उ अपना माता-पिता के संगे रहत रहली ह। हाल में ही निर्देशक सुजीत पुरी के निर्देशन में भावना एगो फिल्म "रंगीला राजा बाबू" शुरु कइले रहली ह।
दुख के एह घडी में भोजपुरिया डॉट कॉम परिवार उनका संगे बा, अउर हमनी का उनका जल्दी ठीक भइला के कामना कइ रहल बानी।


text:
अपना बारे में
अभी काफी व्यस्त बानी। हाल में ही एगो नया कार (ऑडी क्यू-3) किननी ह। अपना निजी जीवन में हम एगो झंझावात से गुजर रहल बानी, लेकिन उम्मेद बा कि जल्दिये सब कुछ सामान्य हो जाई। हम जहाँ बानी, ओहिजा पहुँचाये में फैन लोगन के काफी बडहन योगदान बा।
परिवार के बारे में
अभी हमार पारिवारिक जीवन बहुत ही कठिन परिस्थिति से गुजर रहल बाटे। हमार पत्नी हमरा के तलाक दिहल चाह तारी, अउर हम उनकर इच्छा के पूरा करे खातिर मजबूर बानी। अभी भी करीब 6 महीना के समय (कोर्ट द्वारा दिहल समय-सीमा) बा, हम चाहेब कि कवनो चमत्कार होखो, आ हमार परिवार बिखरे से बच जाव।
राजनीति के बारे में
भारत के राजनीति में बढिया लोगन के जरुरत बा, लेकिन चुनाव लडे में जवन खर्चा होला, ऊ सबका बस के बात नइखे। चुनाव आयोग के चाहीं कि कुछ अइसन व्यवस्था कइल जाव कि आम आदमी भी चुनाव लड के सत्ता के शीर्ष तक पहुँच सके।
बाबा रामदेव के बारे में
बाबा रामदेव जवन काला धन अउर भ्रष्ट्राचार के मुद्दा उठवले बाडन, ऊ बहुत बढिया बा। एह देश के हर नागरिक के चाहीं कि भले ही ऊ बाबा रामदेव के समर्थन करे या ना करे, लेकिन एह मुद्दा के समर्थन जरुर करो।
महुआ चैनल के बारे में
महुआ चैनल जब शुरु भइल रहे, तब भोजपुरिया समाज के ओह से काफी उम्मेद रहे। लेकिन ऐने कुछ दिन से लागता कि महुआ समाज के त छोडीं, कलाकारन के भी बात नइखे सुनत। सुर-संग्राम पार्ट-2 के फाइनल भी अभी ले ना भइल, जवना वजह से दर्शक लोगन में काफी आक्रोश बा।
जमशेदपुर के बारे में
जमशेदपुर में हम कई बेर प्रोग्राम कइ चुकल बानी, अउर एह शहर के बारे में एगो खास बतावल चाहेब - भोजपुरी गायकन के एगो बडहन तबका में ई बात काफी मशहूर बा कि जे जमशेदपुर में एगो सफल प्रोग्राम कइ लिहल, ओकरा के भोजपुरी में स्थापित गायक मान लिहल जाला। एहिजा के लोगन के जवन प्यार, सम्मान आ स्नेह हमरा मिलल बा, ऊ हमरा खातिर अनमोल बा।
भोजपुरिया डॉट कॉम के बारे में
पिछला साल जब हम बिग बॉस के घर में रहनी, तब भोजपुरिया डॉट कॉम द्वारा भेजल छठी माई के प्रसाद ओहिजा मिलल। सांच कहीं त ऊ हमरा जिनगी के एगो यादगार पल बन गइल। वीना मलिक, महाबली खली, डॉली बिंद्रा अउर अन्य लोगन के बीच छठी माई के प्रसाद पाके एक ओर जहाँ हम भाव-विभोर रहनी, ओहिजे बाकी प्रतिभागी लोग आश्चर्यचकित रहे, कि जवना बिग बॉस के घर में बाहरी चीजन के प्रवेश असंभव बा, ओहिजा ई प्रसाद कइसे आ गइल।
एगो बात अउर, मनोज तिवारी के मानना बा कि भोजपुरिया समाज से जुडल हर मुद्दा पर "सच" लिखे के जवन साहस भोजपुरिया डॉट कॉम कइ रहल बाटे, ओकर दोसर उदाहरण भोजपुरी त का, हिंदी पत्रकारिता में भी मुश्किल से देखे के मिलेला।


text:
ओह घरी बिहार के हालात अइसन रहे कि अक्सर माले जइसन प्रतिबंधित संगठन के लोग कवनो जमींदार/ किसान के जमीन पर लाल झंडा लगा देत रहे, अउर ओह किसान के धमकी दिहल जात रहे कि अगर ऊ दोबारा ओह जमीन पर पहुंचल, त ओकरा के खतम कइ दिहल जाई। एह हालात में पुलिस-प्रशासन के सहयोग ना मिलला से परेशान ई किसान लोग एगो विकल्प के तलाश में रहे। इहे किसान लोग मिल के छोट-छोट बइठक के जरिये एगो संगठन के रूपरेखा तैयार कइल, अउर ओकरा बाद बेलाऊर (आरा) के मध्य विद्यालय के प्रांगण में एगो बड़हन किसान रैली कइ के "रणवीर किसान महासंघ" के गठन के ऐलान कइल गइल। ओह घरी खोपिरा के पूर्व मुखिया बरमेश्वर सिंह समेत कई लोग एह संगठन के निर्माण में अगुआ के तौर पर सामने आइल।
इ लोग गांव-गांव जाके किसानन के माले के अत्याचार के खिलाफ उठे खातिर प्रेरित कइल। शुरुआत में एह लोगन के साथ लाईसेंसी हथियार वाला लोग ही जुटल, लेकिन फेर वाद में अवैध हथियारन के जखीरा भी जमा होखे लागल। भोजपुर समेत पुरा बिहार के वइसन किसान एह संस्था से जुडलन, जे नक्सलियन के आर्थिक नाकेबंदी झेलत रहलन। जवना समय रणवीर किसान संघ बनल, ओह घरी भोजपुर के कई गांवन में भाकपा माले लिबरेशन के लोग आम किसानन के खिलाफ आर्थिक नाकेबंदी लगा देले रहे। करीब पांच हजार एकड़ जमीन परती पड़ल रहे, अउर ओह पर खेती करे के मतलब जान से हाथ धोवल रहे। पुलिस प्रशासन का लगे कवनो सुनवाई ना रहे। कई गांवन में खुलेआम फसल के जरा दिहल जात रहे, अउर किसानन के शादी-बियाह नियन समारोह आयोजित करे में नक्सली लोग दिक्कत करत रहे। ई परिस्थिति किसानन के एकजुट होके प्रतिकार करे के माहौल तैयार कइलस, अउर रणवीर सेना के गठन के इहे जमीनी हकीकत हवे। भोजपुर में संगठन बनला के बाद पहिला नरसंहार सरथुआं गांव में भइल, जहंवा एगो जाति-विशेष के पांच लोगन के हत्या कइ दिहल गइल, ओकरा बाद त जइसे नरसंहारन के सिलसिला हीं चल पड़ल।
सवर्ण लोगन के एह सेना पर बिहार सरकार तत्काल प्रतिबंधित लगा दिहलस, लेकिन हिंसक गतिविधियन के दौर जारी रहल। प्रतिबंध के बादो रणवीर संग्राम समिति के नाम से एकर हथियारबंद दस्ता विचरण करे लागल। दरअसल भाकपा माले ही एह संगठन के रणवीर सेना के नांव दिहलस, अउर एकरा के सवर्ण सामंतन के बर्बर सेना कहल जाये लागल। एक ओर भाकपा माले के दस्ता खून बहावत रहे, त दोसरा ओर प्रतिशोध में रणवीर सेना के हत्यारा लोग खून के होली खेलत रहे। करीब पांच साल तक चलल एह हिंसा-प्रतिहिंसा के लड़ाई के बाद धीरे-धीरे शांति लवटल, लेकिन एह बीचे मध्य बिहार के जहानाबाद, अरवल, गया, औरंगाबाद, रोहतास, बक्सर अउर कैमूर जिला में रणवीर सेना आपन प्रभाव बढ़ा लिहले रहे।
दोसरा ओर अगर माले के बात कइल जाव त ऊ खुद के गरीबन के हितैषी बतावत रहे, उनका हित खातिर लडे के दावा करत रहे। ओह लोगन के हिसाब से जब सवर्ण लोगन के अत्याचार गरीबन पर बढ़ल, त नक्सली लोग उनकर सहयोग कइल, अउर उनका के उनकर हक दिलाये के कोशिश कइल। एही वजह से ऊ लोग खून खराबा करत रहे, अउर एही जद में कई गो बेगुनाह लोग भी आइल। कुल मिलाके कहल जाव त नक्सली अउर रणवीर सेना, दूनो सरकार के सीधे चुनौती देत हर मामला के अपना तरीका से सुलझाने में लागल रहे, जेकरा वजह से सरकार दूनो के प्रतिबंधित कइ दिहलस।
नब्बे के दशक में रणवीर सेना अउर नक्सली संगठन एक दूसरा के ख़िलाफ़ कई गो बड़हन कार्रवाई भी कइले सन, जवना में सबसे बडहन रहे लक्ष्मणपुर बाथे नरसंहार। एक दिसंबर 1997 के भइल एह नरसंहार में 58 दलित लोगन के मार दिहल गइल रहे, अउर एह घटना में भी मुखिया के मुख्य अभियुक्त मानल गइल रहे। ई नरसंहार बाड़ा नरसंहार के प्रतिशोध मानल गइल, जवना में नक्सली लोग ऊंच जाति के 37 लोगन के मरले रहे। एकरा अलावा मुखिया बथानी टोला नरसंहार में अभियुक्त रहलन, जवना में उनका के नाटकीय ढंग से 29 अगस्त 2002 के पटना के एक्जीविसन रोड से गिरफ्तार कइल गइल। ओह समय उनका पर पांच लाख रुपया के ईनाम रहे, अउर ऊ जेल में करीब नौ साल रहलन। बथानी टोला मामला में सुनवाई के दौरान पुलिस कहलस कि मुखिया फरार बाडन, जबकि मुखिया ओह घरी जेल में रहलन। एह मामला में मुखिया के फरार घोषित कइला का कारण उनका सजा ना भइल, अउर ऊ आठ जुलाई 2011 को रिहा भइलन। बथानी टोला मामला में ऊ अभियो फरार घोषित बाडन, अउर मामला अदालत में बाटे।
करीब 277 लोगन के हत्या से संबंधित 22 अलग अलग आपराधिक मामला (नरसंहार) में इनका के अभियुक्त मानल जात रहे। जेल से छूटला के बाद ऊ 5 मई 2012 के "अखिल भारतीय राष्ट्रवादी किसान संगठन" के नाम से संस्था बनवलन अउर कहलन कि ऊ मरते दम तक किसानन के हित के लड़ाई लड़त रहिहन। जब मुखिया आरा जेल में बंद रहलन, तब ऊ बीबीसी से एगो इंटरव्यू में कहलन कि किसानन पर हो रहल अत्याचार के लगातार अनदेखी हो रहल बाटे। मुखिया के कहनाम रहे कि ऊ किसानन के बचाये खातिर संगठन बनवले रहलन, लेकिन सरकार उनका के निजी सेना चलाये वाला कहके अउर उग्रवादी घोषित कइ के प्रताड़ित कइलस। उनका अनुसार किसानन के नक्सली संगठनों के हथियारों के सामना करे के पड़त रहे, अउर हथियार उठवला का सिवा ओह लोगन का लगे अउर कवनो रास्ता ना रहे।
संगठन के जमीनी पकड के अंदाजा एही बात से लगावल जा सकेला कि "अखिल भारतीय राष्ट्रवादी किसान महासंघ" के पहिला अध्यक्ष अउर जगदीशपुर के इचरी निवासी किसान रंग बहादुर सिंह आरा लोकसभा सीट से चुनाव लड़लन अउर एक लाख के आसपास वोट पवलन। एकरा अलावा जेल में रहते समय मुखिया भी लोकसभा के चुनाव लड़लन, अउर डेढ लाख वोट लाके आपन ताकत के एहसास करवलन। पिछला करीब एक दशक से रणवीर सेना के कवनो गतिविधि नइखे लउकत, लेकिन एह संभावना से इंकार नइखे कइल जा सकत कि मुखिया के हत्या एह संगठन के खूनी खेल के दोबारा ना शुरू कइ देव। (विकिपीडिया)


text:
काल्ह सुर-संग्राम के सेट पर भइल बवाल में प्रसिद्ध भोजपुरी गायिका देवी के कुछो अप्रत्याशित ना लागल। "सुर-संग्राम के फाइनल के वइसे त हम ना देखनी, लेकिन जेतना पता चलल, ओह से सिर शर्म से झुक गइल। ओहिजा जवना तरह के गाना बाजत रहे, अउर जइसन बेहुदगी के हद पार कइल जात रहे, ओह से जनता उग्र त होखबे करी। कवनो कार्यक्रम में जनता के भावना स्टेज पर चल रहल गीतन पर निर्भर करेला, अउर एहिजा जइसन स्टेज पर चलत रहे, ओह पर ई त होखहीं के रहे। आखिर जब कार्यक्रम सुर के नाम पर बा, त ओह में गीत-संगीत का जगह अश्लीलता फैयाये वालन के का जरुरत बा। हम त कहब कि वइसन लोगन के जज बनाये के निर्णय कइसे लेहलस महुआ...?" भोजपुरिया डॉट कॉम से खास बातचीत में देवी कहली।
एह कार्यक्रम के स्तर से खिसियाइल प्रसिद्ध गीतकार अशोक कुमार दीप महुआ चैनल पर आरोप लगवलन कि ओह लोगन के भोजपुरिया संस्कृति से कवनो लेना-देना नइखे। "महुआ चैनल आज तक कुछो अइसन नइखे कइले, जवना से भोजपुरी के कुछ लाभ होखो। क्षेत्रीय समाचार देखे खातिर भले ही हम कबो-कबो चैनल देख लेवेनी, लेकिन ओकरा बाद के कार्यक्रम देख के दिमाग खराब हो जाला। खाली टीआरपी बढाये खातिर ई लोग भोजपुरी के बदनाम कइ रहल बाटे," अशोक कुमार दीप भोजपुरिया डॉट कॉम से कहलन।
"हम त इहो कहब कि सबसे पहिले गीतकार लोगन के विरोध होखे के चाहीं, जे एह तरह के चीजन के लिखता। जब गंदा लिखाई ना, त फेर लोग गाई कइसे? हमनी का जब आइल रहनी, ओह समय ज्यादातर तवायफ (बिजली रानी, रजिया बेगम, मुन्नी बाई वगैरह) गाना गात रहली सन, लेकिन अब जबकि ज्यादातर ठीक-ठाक घर के लइकी आवतारी सन, त का ओकनियो के अश्लीलता के मतलब नइखे बुझात? " दीप जी के ई सवाल हमनी के करेजा के बेध दिहलस।
"रउआ टी-सीरिज से पता कर सकेनी, भोजपुरी में सबसे बेसी भक्ति गीतन के एलबम बिकाला। एहिजा अश्लीलता के फटाफट सफलता पाये के मंत्र मान लिहल लोगन के हम बतावल चाहेब कि बाजार में दारु आ दुध दूनो के दोकान बा, अउर दारु के वजह से दुध के ना त कवनो दोकान बन्द भइल बा, नाही बंद होई। हमरा त खुशी बा कि लोग एह तरह के चीजन के खुल के विरोध करता, अउर लगातार अश्लीलता के खिलाफ आ रहल समाचार भोजपुरी के सुखद भविष्य का ओर संकेत करता। महुआ सुर-संग्राम में जवन देखाये के कोशिश कइलस, ओकर जबाब जनता जवना अंदाज में दिहलस, ओह विरोध के तरीका के भले गलत मानल जा सकेला, लेकिन जब सब्र के बांध टूट जाला, तब कुछूओ हो सकेला..." दीप जी आगे कहलन।
प्रसिद्ध गायक गोपाल राय खातिर भी सुर-संग्राम के फाइनल के नांव पर परोसल गइल अश्लीलता से खासा आहत दिखलन। "लागता कि कि एकर डायरेक्टर कवनो मुंबइया हवे, जवन भोजपुरिया संस्कृति के तहस-नहस करे के शपथ ले लेले बाटे। जइसन कपडा में लइकी नाचत रहली सन, अउर जइसन गीत होत रहे, ऊ हमनी के संस्कृति ना हवे। महुआ के भोजपुरी के बदनाम करे से बाज आये के चाहीं, अउर कम से कम माननीय राज्यपाल महोदय अउर गणमान्य लोगन का सामने, त एह तरह से भोजपुरी के माखौल नाहिये उडाये के चाहीं। महुआ अगर भोजपुरी के सम्मान नइखे कइ सकत, त कम से कम ओकरा के बदनाम कइल बंद करो," गोपाल राय भोजपुरिया डॉट कॉम से कहलन।
"एह से बडहन विडंबना के स्थिति का हो सकेला कि 2 दिन पहिले बिहार के कला-संस्कृति मंत्री सुखदा पाण्डेय जी के ई वक्तव्य आइल रहे कि बिहार सरकार अश्लीलता के खिलाफ गंभीर बिया, अउर ओकरा बावजुद बिहार के राज्यपाल, उप-मुख्यमंत्री अउर संस्कृति मंत्री समेत कई गो मंत्री लोग एगो अइसन कार्यक्रम के हिस्सा बनल, जहँवा अश्लीलता के तांडव होत रहे। बिहार सरकार के चाहीं कि अश्लीलता पर आपन रुख साफ करो, अउर सरकार के ई जिम्मेदारी बा कि अइसन कवनो आयोजन पर तुरंत रोक लगावल जाव," गोपाल राय आगे कहलन।
कुल मिला के कहल जा सकेला कि अश्लीलता के खिलाफ लडाई अब एगो आन्दोलन के रुप ले चुकल बाटे, अउर एकरा के रोकल मुश्किल ही ना, बल्कि असंभव बा।


text:
इनका परिवार में पति-पत्नी के अलावा एगो लइकी (13 साल) अउर एगो लइका (8 साल) भी बाटे। जिंदगी अउर मौत के बीच झूल रहल एह महिला के पति साइकिल पर घुम-घुम के बिस्कूट, पापड अउर एह तरह के छोट-छोट चीज बेचे लन, जवना से जइसे तइसे परिवार के गुजारा चलेला। इलाज खातिर दर-दर के ठोकर खा रहल एह परिवार के पीडा हमरा ना देखल गइल, जब आज सांझी खान ई बेहोश होके गिर गइली। हमनी के तनकियो सहायता एह महिला के जिनगी बचा सकेला, अउर हमनी के मानना बा कि "कवनो व्यक्ति खातिर, ओकरा परिवार खातिर, समाज खातिर, अउर मानवता खातिर केहु के जिनगी बहुत मूल्यवान होला।"
चूंकि उनका लगे कवनो बैंक खाता नइखे, ओह से रउआ आपन सहयोग राशि "भोजपुरिया डॉट कॉम" के बैंक खाता में भेज सकेनी, अउर एह अभियान के समाप्ति पर हमनी का उनका परिवार के ऊ राशि नकद में सुपुर्द करब जा, अउर ओह समय के फोटो भी एहिजा पोस्ट कइल जाई। सहायता राशि रउआ एह अकाउंट में चेक/कैश से जमा करा सकेनी:
State Bank of India (SBI), Jamshedpur Branch
IFS Code: SBIN0000096
A/c Number: 30219994536
A/c Name: BHOJPURIA.COM
सहायता राशि जमा कइला के बाद ओकर रसीद रउआ एह लिंक पर (http://www.jaibhojpuri.com/profiles/blogs/please-help-uma-biswas) पोस्ट कइ सकेनी। हमनी का निहोरा करब जा कि भोजपुरिया डॉट कॉम के विजिटर लोग एह अभियान में हाथ बढाव। राशि के कवनो बंधन नइखे, रउआ कवनो राशि सीधे एह बैंक अकाउंट में भेज सकेनी। एगो गरीब आ अभावग्रस्त परिवार के मदद खातिर अगर हमनी का सामने ना आयेब जा, त के आई? आईं, पीडित मानवता के सेवा कइल जाव...
जय भोजपुरी परिवार के पुरान अभियान एहिजा देखल जा सकेला:
गायिका अंशुमाला के मदद करीं
आईं, एगो जरुरतमंद के सहायता कइल जाव...


text:
आज सबेरे अखबार में पढनी ह कि कुछ अमेरीकी लोग चाहता कि कसाब के फांसी ना होखो, बल्कि ओकरा के सुधारे के कोशिश कइल जाव। लोग मानवाधिकार के दुहाई देता, लेकिन शायद एह लोगन के नइखे पता कि मानवाधिकार "मानव" खातिर होला, सैकडन लोगन के जान लेवे वाला "दानव" खातिर ना। ओह से बढहन आश्चर्य के बात ई बा कि ई लोग ओह अमेरिका के नागरिक हवे, जवन अपना ऊपर भइल एगो आतंकी हमला (9/11) के विरोध में अफगानिस्तान नियन देश के साफ उजाड देले रहे, आ ओह समय केहु ओकर विरोध ना कइल। अगर कसाब के छोड दिहल गइल त का गारंटी बा कि ऊ सुधर जाई? अगर एकरा के आजाद छोडे के ही रहे त फेर एकरा गिरफ्तारी खातिर तुकाराम ओंबले नियन बहादुर पुलिसवाला आपन जान काहें देहलन? ओही समय छोड दिहल जाइत आजाद, कि लवट जा पाकिस्तान आ फेर अइह 10 गो लोगन के लेके, दू-चार सौ लोगन के जान लेवे खातिर।
वइसे लोगन के गुस्सा एह बात पर भी बा कि देश के भावना के सरकार काहें नइखे समझत। कसाब पर त खैर अभी मुकदमा चलते बा, लेकिन लोग इहो जानल चाहता कि आखिर पिछला 2004 से आतंकवादी अफजल गुरु (संसद पर हमला के अपराधी) के काहें बइठा के सालों-साल खियावल जाता? अगर ई खाली मुस्लिम वोट बैंक खातिर कइल जाता, त फेर काल्ह के बिहार चुनाव के परिणाम पर तनी ध्यान देवे के जरुरत बा। बिहार में मुस्लिम मतदाता अच्छा-खासा तादात में बाडे, अउर उनका सहयोग के बिना तथाकथित "साम्प्रदायिक" कहाये वाली भाजपा अउर ओकर सहयोगी जद-यू मिल के 85 फीसदी सीट त नाहिये जीत पाइत लोग। कहे के मतलब ई बा कि अब मतदाता लोग एतना बेवकुफ नइखे कि कसाब अउर अफजल गुरु के नांव पर रउआ के वोट दी, अब वोट विकास के मुद्दा पर दिहल जा रहल बाटे, एह बात के सरकार जेतना जल्दी समझ जाव, बढिया रही।
अरुंधति राय नियन लोग अभिव्यक्ति के स्वतंत्रता के नांव पर एह देश के 2 टूकडा कइल चाहता, ऊ लोग माओवादियन के आ देश के गद्दारन के "देशभक्त" बतावता, आ देश के सरकार उनका खिलाफ कवनो कारवाई त दूर, एगो बयान देवे के कोशिश नइखे करत। अगर माओवादी लोग देशभक्त बा, त का ऊ पुलिसवाला अउर आम लोग देशद्रोही बाटे, जेकर ई लोग हत्या कइ रहल बाटे? का एह देश में सरकार के काम सिर्फ बइठ के तमाशा देखल रह गइल बाटे? का एही तरह चली ई देश...? अगर आतंकवादियन अउर देशद्रोहियन के खिलाफ कारवाई ना होई, त का ओह लोगन के मन ना बढी?
एह देश के जनता जानल चाह तिया कि का एह देश पर हमला करे वाला के सुरक्षा में आखिर करोडों रुपया के खर्च कब तक बर्दास्त करी ई देश? हमरा त इहे नइखे बुझात कि आखिर एगो आतंकवादी के बचा के सरकार देश आ दुनिया के सामने का साबित कइल चाह तिया? का एह से कहीं ना कहीं ई मैसेज नइखे जात कि एहिजा आतंकवादी बनला में कवनो रिस्क नइखे? का एकरा वजह से आतंकवाद के अउर बढावा ना मिली? अगर हमनी के नेता लोग अफजल गुरु के सजा नइखे दिहल चाहत, त का ओह लोगन के हक बा हर साल संसद पर हमला के बरसी के समय (13 दिसम्बर) ओहिजा शोक-सभा करे के? मुंबई हमला के एह बरसी पर सवाल त बहुत सारा बा, लेकिन नाही एको जबाब लउकता, नाही जबाब देवे वाला।


text:
सार्वजनिक-निजी भागदारी (पीपीपी) मॉडल पर बने जा रहल एह पुल आ एह तक पहुँचावे वाली सडक के बनावे में करीब 5 साल के वक़्त लागी अउर एह परियोजना के पूरा करे के जिम्मा हिंदुस्तान इंजीनियरिंग सिंडिकेट के सौपल गइल बाटे। एह बारे में बतावत राज्य पथ निर्माण विभाग के मुख्य सचिव प्रत्यय अमृत जी कहलन कि एह पुल के निर्माण में कुल मिलाकर 1502.74 करोड़ रुपया के लगत आई। एह में से करीब 40 फीसदी हिस्सा राज्य और केंद्र सरकार लगाई, जबकि जबकि बाकी के रकम (करीब 900 करोड़ रुपया) के इंतजाम हैदराबाद के कंपनी हिंदुस्तान इंजीनियरिंग सिंडिकेट (एचईएस) प्रा. लि. के करे के होई। उहाँ का बतवनी की एह परियोजना पर मानसून के बाद काम शुरू होखला के उम्मीद बा।
एह पुल के लंबाई 5.5 किमी होई जबकि एह पुल तक पहुचे वाली सडक के लम्बाई 46 किलोमीटर होई आ सड़क आ पुल दुनो चार लेन के होई। एह पुल के निर्माण के बाद 30 साल खातिर एकरा के लीज पर दिहल जाई, जवना से टोल टेक्स के जरिये एकर लागत के निकालल जाई। एह पुल से उत्तर और दक्षिण बिहार के जोडे में काफी सहूलियत होई। अभी गंगा नदी पर मौजूद महात्मा गांधी सेतु पर काफी दबाव बाटे, जवन कि एह पुल के बनला के बाद काफी कम हो जाई।


text:
बिहार सरकार के ताजा आंकड़न में अउर उछाल बतावल गइल बाटे। ताजा आंकड़न के बिहार सरकार के निदेशालय सीएसओ के काल्हे भेजले बाअ। एह आंकड़न के अनुसार बिहार गुजरात से आगे हो गइल बटे, बर्शते गुजरात के पुराने आंकडा में कवनो बदलाव ना आइल होखे।
बिहार के विकास दर पिछला 6 सालन से यानि की 2004-5 से 2008-9 के बीच 11.3 फीसदी रहल हवे। एह रिपोर्ट के अनुसार झारखंड के विकास दर 8.45 फीसदी, उत्तराखंड के विकास दर 9.3 फीसदी, उड़ीसा के विकास दर 9.31 फीसदी अउर गुजरात के विकास दर 11.05 प्रतिशत बाटे।
बिहार के सांख्यिकी निदेशालय अभी जवन नया आंकड़ा प्रस्तुत कइले बा, ओकरा अनुसार मैन्युफैक्चरिंग के क्षेत्र में अनुमान के तुलना में तीन सौ करोड़ रुपया अधिक इंवेस्ट कइल गइल बाटे। एकरा संगे-संगे निर्माण अउर होटल व्यवसाय में आमदनी पहिले के अपेक्षा अधिक भइल बाटे।


text:
नेवता देखते मन चटक गइल. आहि दादा, हे भदवारी में ई बिआह के नेवता कहां से. गिरधारी भगत बहरा के नेवता जल्दी छूअस ना, दोसरे से पढ़वा लेस. अपने छूइहें त ओकरा पहिले हाथगोड़ धो के मुंह में कुछ डलिहें-मुंह मीठ करिहें तब भोले बाबा के नाम लेके नेवता के लिफाफा खोलिहें. अब त नेवता लेके आवे वाला हजाम ठाकुर लोग दुलुम हो गइल.
समाचार रहे कि गजेन्दर बाबू आपन घर-दुआर त्याग के साधू बने जात बाड़े. इलाका के जानल मानल आदमी कवनो काम करेला त होल पब्लिक के खबर कर देला. एह से हित-कुटुंब के नेवता पेठवले के अगिला दस तारीख के सभे भोज में सामिल होखो. एह नाशवान देह के कवनो ठीक नइखे, देश आ दानाई कवनो रसातल में डूबल जाला. एह छहंतरी दुनिया के देखही में उमिर तिरपन साल पर जा चहुंपल. सगरो से नेहनाता तोड़ के अब भगवान से लौ लगवले में भलाई बा. ई अनाज-पानी, धन दौलत आ बाल-बच्चा में आदमी कबले भरमाइल रही. सभे पधारो आ दावत में खा-पी के गजेन्दर जी के आसीरवाद देव जवना से उनकर संन्यास मार्ग के विघिन-बाधा दूर होखे.
बिआह के नेवता ना भइला से बहुत लोग के चित्त के शांति मिलल. ना त एह साल के कड़ा लगन में एके दिन में चार-चार, पांच-पांच गो नेवता-शगुन करे में चेट के हालत खस्ता हो जात रहे. गजेन्दर बाबू के नेवता में खाली भोजन आ संन्यास के जिकिर रहे. अब ई पता नइखे चलत कि ऊ अचानके साधू बने के काहे सोच लेहलन हा. परिवार में आपन मेहरारु आ लड़किन से कवनो खटपट त सुने में आइल ना. एगो बात बहुत साल पहिले पता चलल रहे कि मोकदमा में हरला के बाद ऊ इनार में कूद के जान देवे पर तइयार रहले. एगो गोड़ लटका के अबहीं ढेकुल के रसरी पकड़लहीं रहले तबे लोग देख लीहल. पांच जाना उनकरा के घींचघांच के बाहर कइल. ओही घरी इनार से मुक्ति मिल गइल रहित त आज हई संन्यास के कवन जरुरत रहे.
गिरधारी भगत तइयार भइले. नाहियों त तीन कोस जमीन नापे के रहे. आपन मोटर साइकिल के पेट्रोल टंकी लाक करत रहे. ऊ मेकेनिक के दोकान में पड़ल रहे. पड़ोसी के जीप रहे मगर एह घरी ओह लोग से बोल-चाल बंद रहे. एह से जीप मांगल जायज ना रहे. अब आन्हार होखे लागल. तले उनकर सरपुत आपन मोटर साइकिल दउड़वले आ गइले. नया मोटरसाइकिल पा के ओकर आवारागर्दी बढ़ गइल रहे, रास्ता में केहू के ठोकर मार के फूफा के लगे लुकाए आइल रहे. गिरधारी भगत दोसरा राह से ओकरा के साथे लेके निकल गइले.
गजेन्दर बाबू के दुआर प सांझ होत-होत डेढ़ सौ लोग जुट गइल. आस-पास के साधू -संन्यासी भी कम ना रहले. साधू लोग के झुंड में निर्गुन भजन चलत रहे. अब गजेन्दर बाबू के नया गेरुआ बाना पेन्हावे के तइयारी होखे लागल. मेहरारु लोग के आंख लोर से डबडबा जात रहे. एक जानी बुढिय़ो बोलली-गजेन्दर त आपन जवानी माटी में मिलावे जात बाड़े. लोग पैंसठ साल के उमिर तक आपन घर गृहस्थी संभारेला तब कहीं सन्यासी बने के सोचेला. पता ना असली कारण का बा जे ऊ साधू बने के एक ब एक ठान लेहले.
एगो दोसर अकिला बुआ लोग के बात पर हंसली. अभी दम धरी सभे. दू दिन में सब बात फरिया जाई. अभी हड़बड़ाइल नोनिया नियर माटी मत कोड़अ लोग. ओने गजेन्दर बो भारी उदासी में डूबल रहलीं. आज उनकर हीरा नियर मरद माटी बने जात बाड़े. गेरुआ पेन्हा के कमंडल थमले ऊ दुनिया के कवन भलाई क दिहें. अपने घर में एतना काम पड़ल बा. उहां के मुंह से हमरा सामने झूठो ना निकलल ह कि तुहूं साथे चलअ. हमरा साथे सधुआइन बन के रहिहअ. बड़-बड़ साधू-महंथ लोग आपन-आपन सधुआइन साथे रखेला. आ एने आपन कानून इहें का अलगे रखीं लें.
भोज के लोग खूब अड़ंच के खाइल. हलवाई लोग के दल पूड़ी-कचौड़ी, खीर, सब्जी बनावे में जुटल रहे. तबले हल्ला हो गइल कि आसमान बदरी से लदर गइल बा. कहीं भगवान जी आ गइले त सब व्यंजन पानी में छिलबिल हो जाई. खाइल-पीअल जल्दी-जल्दी खतम करीं लोग. सभे पहिले भोजन में लागल. संन्यास के प्रोग्राम बादे में होई. संन्यास के पगड़ी, जोड़-जामा जवना महात्मा के हाथे पेहनावे के रहे उनकरा पेट में अचके बाधा उपट गइल. पेट में खीर-पूड़ी के मात्रा चहुंप गइल रहे. गजेन्दर बाबू तीन हाली आ के उनकर हाल-चाल पूछ गइले. डाक्टरो आके कहले कि साधू बाबा के पेट से पहिले खीर-पूड़ी निकालने का उपाय किया जाएगा तब दवा दी जाएगी. खरबीरवा दवा धांय-धांय दियात रहे, बाकिर बाबा के पेट फूल के नगाड़ा भइल रहे. दरद नरम ना पड़त रहे. ढेकार भा गैस-फैस गुमसुम रहे. बाबा आंख मूंदले पड़ल रहले. एगो संतमूर्ति प्रवचन देबे में लागल रहले-मनुष्य जितना ही छटपटाता है, ममता की रस्सी उतनी ही कसती जाती है.
सवाल रहे कि गजेन्दर बाबू के संन्यास देवे के जिम्मा सुखारी बाबा के ही संउपल गइल रहे. आ उनकर हालत अइसन हो गइल. कुछ बुजुर्ग लोग बतावल कि संन्यास ग्रहन करे के जब दिन-मुहूर्त रोपा गइल बा त ई काम ओही मुहूर्त में कइल उचित होई. बेमारी प केकर बस बा. संत-साधू लोग एही तरे बेमार पड़त रहेला आ भगवान के कृपा होते उठ बइठेला. एही भोज के हउंहार में दूचार आदमी अइसनो आइल रहले जेकरा गजेन्दर बाबू से कुछ विशेष बात करे के रहे. संन्यासी बनते गजेन्दर बाबू कहीं पिछला हिसाब भुला गइले तब त भारी घाटा लागी.
गजेन्दर के बहत्तर साल के बपसी के दोसरे चिन्ता-फिकिर घुलत रहले-बबुआ, तू त साधू बनके घर से चल जइबअ. फेर कोर्ट कचहरी में तीन बीगहा खेत पर आठ साल से मोकदमा चलत बा त ओकर का होई. हमरा जइसन बूढ़ पुरनिया से अब केतना सपरी. ओने बीसनाथ चौधरी गजेन्दर बाबू के कान में धीरे से कहले-टैक्टर वाला साढ़े छ सौ रुपिया आज तक ले बाकिए रह गइल ए बाबू. एगो कुर्सी प कोना में बइठल समधी जी आंख पोंछत गजेन्दर से कहले-शादी वाला चार हजार हम छोड़े के तइयार बानी बाकिर अपने भी आपन हठ त्याग के घरे प रहीं. एह उमिर में राउर साधू-संन्यासी बनल सोभा नइखे देत. गजेन्दर सबके बात चुपचाप सुन लेहले. मुहूर्त हो गइल. दोसरा साधू के हाथ में गेरुआ वस्त्र दिया गइल. सुखारी बाबा के हालत में कवनो सुधार ना भइल. तले एही बीच पड़ोसी के भुसउल में आग लाग गइल. भगदड़ मच गइल. लोग आग बुतावे लागल. गजेन्दर के भुसउल लगहीं रहे. ओमे नौ बोरा गेहूं धइल रहे. गजेन्दरो कूद-कूद के भुसउल में बाल्टी से पानी फेंके लगले. अब दोसरे चिलफिल लाग गइल.
एगो आदमी आके बोलल-ए गदेन्दर बाबू. सुखारी बाबा के हालत ठीक नइखे. एने सन्यास लेबे के घड़ी बीतल जात रहे. केहू कहल-साधू-संन्यासी लोग घड़ी-मुहू्र्त के फेर में ना पड़ेला. सुखारी बाबा के खटिया प लोटा के अस्पताल ले जाए के तइयारी भइल. गजेन्दर के मन फिकिर में पड़ गइल. संन्यास के बाना धारण करे से पहिले सुखारी बाबा के प्रान बचावल जरुरी बा. अस्पताल चहुंपते डॉक्टर कहले-अब दवा-बीरो बेकार बा. बाबा बैकुंठ लोक चल गइनी.
उहे संन्यासवाला गेरुआ बाना बाबा के पेन्हाके समाधि दे दीहल गइल. लोग कहे लागल-संन्यास के नेवता सहल ना. संन्यासी के मुअला से नेवता नसा गइल. एह गांव में अइसन भोज अब कबो ना होई. घरे लउटत बेर गिरधारी भगत के मन में केतना सवाल उमड़त रहे-नेवता में कवन दोष रहल ह भाई. बूढ़ महात्मा अपना पेट के औकात से बाहर ठूंस-ठूंस के खा लेहले. पेट प अकरहर होई त मुंह-पेट चलबे करी. बाबा के मुंह-पेट बैकुंठधाम तक चहुंपा देहलस. जेकर मन भूसा-अनाज से मुक्त नइखे ओकर संन्यास सधल कठिन बा. भुसउल के आग जबले बुताई ना तबले संन्यास के संकल्प पूरा ना होई. ई बात दोसर लोग समुझत रहे मगर गजेन्दर के मन में ढुकत ना रहे.


text:
उनकर इलाज कइ अहल डा. अशोक कुमार सिंह, डा. अखिलेश कुमार सिंह अउर डा. जे. एस. दुबे के अनुसार भरत शर्मा जी के तबियत में अब काफी सुधार बा, अउर 1-2 दिन के ऑब्जर्वेशन के बाद ऊ घरे जा सकेलन। जब भोजपुरिया डॉट कॉम के टीम एह बारे में भरत शर्मा से बात कइलस, त ऊ अपना स्वास्थ्य सुधार खातिर डाक्टरन के अथक प्रयास के धन्यवाद दिहलन, अउर अपना प्रशंसकन के प्रति आभार जतवलन, जे उनका स्वास्थ्य लाभ खातिर भगवान से दुआ कइल।
"भगवान के दया से आ अपना प्रशंसकन के दुआ आ आशीर्वाद से अब हम बिलकुल ठीक बानी, आ जल्दिये हम वापस काम पर लउट जाइब। एह मौका पर हम सिंह मेडिकल के पूरा टीम के धन्यवाद दिहल चाह तानी, जे हमरा इलाज में दिन-रात लगा दिहलस," भरत शर्मा भोजपुरिया डॉट कॉम से कहलन।
भोजपुरिया डॉट कॉम के पूरा टीम आ समूचा भोजपुरिया समाज के शुभकामना भरत शर्मा का संगे बा, अउर हमनी का उपरवाला से प्रार्थना करब जा कि भरत शर्मा एही लेखां सालों-साल भोजपुरिया समाज के झंडा लेके आगे बढत रहीं।


text:
अभी कुछ दिन पहिले एसोचैम बिहार खातिर 14 गो उद्योग समुह के घोषणा कईले रहल तले ई एगो खबर आवत बा कि आचार संहिता के हटला के बाद बिहार मे अब बहाली शुरु हो गईल बाटे। एह कडी मे स्पेशल आग्जिलियरी पुलिस (सैप) के खाली 9000 पोस्ट के भरे के प्रक्रिया शुरु हो गईल बा। एडीजी (मुख्यालय) पी के ठाकुर के कहनाम बा कि 8 दिसम्बर से पहिले पुर्व सैंनिक लोग एह पद खातिर आवेदन कइ सकेला। ई नियुक्ति संविदा के आधार पर खाली पुर्व सैनिक लोगन खातिर होई। पी के ठाकुर जी बतवलन कि सैप के 17000 पद बा, जवना मे 8000 नियुक्ति पहिलहीं हो चुकल बा, अउर 9000 पद खातिर बहाली होखे जा रहल बाटे। एह बेर जवान से लेके हवलदार आ रसोईया तक के पद खातिर नियुक्ति होई। जवान के पद खातिर अधिक से अधिक उमिर 47 आ हवलदार खातिर 52 बा। जवान के 12 हजार, हवलदार के 15 हजार अउर रसोईया के 8400 तनखाह बा।
एकरा अलावा राज्य सरकार अब जिला मुख्यालय से बेरोजगार लोगन के नोकरी देबे जा रहल बिया। श्रम संसाधन बिभाग का ओर से ई शुरुवात कईल जा रहल बा जवना मे 9 दिसम्बर से हर जिला मे नियोजन मेला लागी। एह बिभाग के सहायक निदेशक एस एस त्रिपाठी बतवलन कि एह मेला मे खाली राष्ट्रीय स्तर के ही ना बलुक अंतराष्ट्रीय स्तर के, आ देश बिदेश से कम्पनी अईहन स, आ ई नियोजन मेला हर जिला के आई टी आई के प्रागंण (कैम्पस) मे लागी। पटना मे 14 दिसम्बर के ई मेला लागे वाला बा।
एह सब के अलावा राज्य सरकार आवे वाला समय मे प्राथमिक शिक्षकन के भर्ती करे जा रहल बिया। असल मे आचार संहिता के कारण एह पे तनी विराम लाग गइल रहल ह, लेकिन मानव संसाधन विभाग का ओर से शिक्षकन के नियुक्ति खातिर राह खुल गईल बाटे।